TERSEBAR BERITA PALSU TERLANTAR SAKIT - SARIMAH AHMAD  KECEWA

"Saya dapat tahu mengenai berita ini apabila ada bertanya benarkah saya terlantar sakit. Sejujurnya, adalah juga perasaan kecewa apabila dimaklumkan mengenai berita palsu yang tersebar. Namun, apabila difikirkan semula, tak perlulah nak simpan perasaan apa-apa. Orang boleh kata apa sahaja.

"Doakan sahaja semoga saya dikurniakan kesihatan baik," kata pelakon yang mendapat jolokan Primadona Filem Melayu iaitu Sarimah Ahmad yang meluahkan perasaan kecewa apabila ada pihak menyebarkan berita palsu kononnya beliau kini terlantar sakit.

Meraikan ulang tahun ke-80 pada 28 April lalu, pemegang watak Marjina dalam filem klasik, 'Ali Baba Bujang' Lapuk ini berkata, meskipun keadaan kesihatannya bagaikan laut, ada pasang dan surut, namun, ia tidaklah tahap kritikal seperti digembar-gemburkan.

Terdahulu, pelakon yang mendapat jolokan Primadona Filem Melayu ini menerima kunjungan Ketua Pegawai Eksekutif, Perbadanan Kemajuan Filem Nasional Malaysia (FINAS), Prof Dr Md Nasir Ibrahim di kediaman anaknya, di Subang Jaya, semalam.

Klik untuk gambar besar

Bintang legenda, Datuk Sarimah Ahmad mempunyai cara tersendiri sebagai hadiah atas penambahan usianya. Sarimah berkata, dia akan memastikan dirinya khatam al-Quran yang sudah menjadi rutin hidupnya setiap kali tarikh istimewa bakal menjelma.

"Rutin harian saya lebih kepada mendekatkan diri kepada Yang Maha Esa, sejak tidak berlakon. Saya bangun awal pagi dan selesaikan apa yang patut. Selepas menunaikan solat Dhuha, barulah saya mengambil sarapan dan melakukan senaman ringan.

"Saya akan pastikan mengaji al-Quran, setiap hari. Seingat saya, setiap kali hari ulang tahun kelahiran, saya akan khatam membaca al-Quran. Tahun ini, saya mula mengaji pada hari pertama Ramadan dan Alhamdulillah, sehari sebelum tarikh hari jadi tiba pada 28 April, saya sudah pun khatam sebanyak dua kali. Saya meluahkan rasa syukur kerana inilah sahaja cara saya untuk memberi ganjaran kepada diri sendiri," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SAFIEY ILLIAS THROWBACK GAMBAR LAMA ZAMAN SEKOLAH

Usahawan kontroversi, Safiey Illias menerusi muat naik di laman Instagram baru-baru ini, telah berkongsi gambar throwback dirinya ketika masih di bangku sekolah.

Dalam hantaran tersebut, Safiey berkata, gambar tersebut dirakam ketika dia berada di tingkatan 1 dan dalam masa sama mendedahkan tentang kesukarannya untuk mendapatkan tona kulitnya yang cerah seperti hari ini.

Jelas Safiey atau nama sebenarnya Mohd Saifuddin Illias, setiap orang perlulah mempercayai proses yang berlaku dan tidak membandingkan diri dengan orang lain.

Klik untuk gambar besar

"Saja upload gambar Nurwanita masa form 1. Gelap kan kita. Hehe. Sebab tu sampai sekarang kita memang tak pernah tukar jual poduk-produk kasi skin glow mulus gitu.

"Sebab kita pun struggle dulu nak dapat skin macam sekarang. Sebab tu customer kita daripada 2010 sekarang tetap setia dengan kita walau kita keluarlah lain-lain brand poduk. Sebab mereka dah trusted dengan keberkesanan produk kita.

"TRUST THE PROCESS tau. Nak dapat customer yang setia ni semuanya ambik masa. Jangan compare diri kita dengan orang lain. Lain orang lain targetnya, lain padang lain belalangnya. Dapat sesuatu ?? Like komen sikit nak tengok berapa ramai nampak posting ni ❤," tulisnya.

Perkongsian Safiey itu menyorot perhatian netizen yang memuji kesungguhan usahawan itu mengelolakan bisnesnya. Selain pujian, ada juga yang mempertikaikan keadaan usahawan itu pada masa kini yang ke arah kewanitaan.

"Safiey ni hebat orangnya. Kalaulah kamu menjadi diri kamu sendiri, nikahi seorang wanita, luaskan kerjaya. Banyak manfaat orang boleh dapat daripada seorang Safiey Illias. Dahlah SPM perform, bisnes perform. Tapi sayangnya, hmm."

"Kalau abang tak tukar jantina dah lama hensem. Saya dah lama pendam ayat ni hari ni terpaksa jujur. Semoga ada cahaya hidayah abang untuk bertaubat," antara komen-komen netizen.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI KUMPULAN ELITE REUNION

Kumpulan Elite yang membawa arah masing-masing selepas berumahtangga sebenarnya masih unggul dan terus bersatu sekiranya ada jemputan nyanyian. Lihat sahajalah aksi mereka ketika majlis jemputan Pasaraya Mydin ini... masih ceria sebagaimana zaman remaja mereka dahulu.

"Baru je share, sebab baru bangun balik. Semua tempat boleh je turun, kalau ada jemputan.. kalau tak nak nyanyi kat mana?" ujar Abby ringkas ketika menjawab soalan di facebooknya mengenai aktiviti terkini kumpulan Elite.

Klik untuk imej besar...


RUMAH TANGGA MAS IDAYU - NETIZEN LUAH RASA RISAU

Pada tanggal 16 September lalu, penyanyi dangdut terkenal iaitu Mas Idayu, 50, selamat bernikah kali kedua dengan pasangannya iaitu penerbit eksekutif TV3, Muhammad Sufian Che Isa, 51, selepas 15 tahun hidup solo.

Pada majlis serba meriah dan mewah yang mendapat tajaan majlis perkahwinan daripada beberapa pihak bernilai RM7 juta itu sekali gus digelar 'wedding of the year'.

Sebelum ini ramai yang menyangkakan Mas Idayu memilih tarikh tersebut kerana mahu kelihatan istimewa sempena Hari Malaysia, bagaiamanapun penyanyi tersebut menyangkal dakwaan tersebut dan mengatakan tiada sebarang simbolik memilih tarikh itu untuk bernikah kali kedua.

Namun baru-baru ini, perkongsian Mas Idayu di laman Instagram menjadi perhatian ramai dan mengundang tanda tanya apabila memuat naik video memaparkan wawancara seorang wanita bertanyakan keadaan selebriti wanita ini, tetapi selebriti tersebut menjawab 'I'm okay' sambil menahan sebak.

Klik untuk gambar besar

Kapsyen yang dibuat oleh penyanyi 'Cintaku 100%' itu telah membuat ramai netizen berasa risau dengan keadaannya ketika ini, hingga ada yang merasakan Mas Idayu kini mempunyai masalah rumah tangga.

Ramai netizen risau dengan keadaan Mas Idayu apabila video serta kapsyen yang dibuat kelihatan dirinya sedang dalam keadaan sedih ketika ini, tetapi dalam pada itu, ada juga netizen mendoakan agar penyanyi dangdut berkenaan kekal tabah hadapi ujian yang sedang dihadapi.

"Berselindung di balik senyum dan tawa...... I'm okay........ 🙂🙃," tulis Mas Idayu.

Apa-apa pun, kita doakan yang baik-baik sahaja untuk Mas Idayu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - CLEOPATRA SAMBUT BIRTHDAY KE-4

Diam tak diam rupanya puteri kedua Que Haidar dan Linda Jasmine iaitu Tengku Cleopatra Haida telah menyambut ulangtahun kelahirannya yang ke-4 baru-baru ini.

"Happy birthday to my little princess.. Miss Cleopatra," ucapan Que buat puterinya.

"Cleopatra is 4 years old now. Happy Birthday baby girl," ujar Linda pula di laman IGnya.

Kami ucapkan selamat hari dan semoga Cleo membesar dengan sihat, panjang umur dan sentiasa comel selalu. Jadi anak yang baik buat mummy dan daddy ye.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA JIHAN SAMAKAN WAJAH 'WANITA' RAMLI MS DENGAN HELEP YAP: "KAU MEMANG B***"

Sejak kebelakangan ini, ramai artis kita menggunakan aplikasi FaceApp bagi menukarkan wajah mereka menjadi lelaki mahupun wanita. Tidak ketinggalan, pengarah muzik terkenal Datuk Ramli MS turut mencuri tumpuan ramai apabila wajahnya bertukar wanita itu dikatakan mirip penulis lirik Helen Yap. Menerusi laman sosial Instagram, foto wanita tersebut dikongsi oleh pengacara Jihan Muse untuk tontonan umum.

"Bergambar kenangan dengan kak Helen Yap," tulis Jihan ringkas pada foto bersama Tok Ram. Tok Ram kelihatan muda dengan tahi lalat tetap di pipi dan rambut paras bahu di dalam foto yang diambil semasa program Gegar Vaganza tahun lalu.

Apa yang lebih menghiburkan adalah foto tersebut turut mendapat perhatian tuan empunya badan: "Kau memang b***. Kang aku tepek gambar gigi rupa nyah nak?" balas Tok Ram di ruangan komen. Malah, Helen Yap turut meninggalkan komen pada foto tersebut: "Kakakaka, mampus. Tok Ram marah nanti," tulisnya.

Klik untuk gambar besar

Bukan sahaja mereka berdua, rata-rata wargamaya turut sama terhibur dengan wajah jelita Tok Ram: "Tok Ram cantik la, kulit flawless," puji seorang wargamaya. - "Allahu Tok Ram buat rebonding ke tu?" tanya seorang wargamaya. - "Dah tua tak sedar diri Ramli pun,” usik seorang wargamaya. - "Keliru saya ni, macam bini Akim, si Stacy pun ada ni," kata seorang wargamaya.

Sehingga kini, foto tersebut telah menerima hampir 53,000 tanda suka daripada warga Instagram.

www.myartis.com / Sumber & foto: Astro Gempak, Instagram Jihan Muse, Helen Yap & Ramli MS

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


17 GAMBAR - IZZUE ISLAM BUAT BIRTHDAY SURPRISE UNTUK ISTERI

"Thanks dear buat suprise semalam (21 Jun)... Izzue Islam and thanks to team Karma Cinta," demikian kata Awin Nurin yang menerima kejutan hari lahir dari suami tercinta, Izzue Islam di lokasi penggambaran 'Karma Cinta'.

Sweetnya Izzue apabila bekerjasama dengan team drama tersebut bagi membuat kejutan hari lahir buat isterinya yang menyambut pada 21 Jun.

Selamat hari lahir kami ucapkan buat Awin!

--- IKLAN ---

GAMBAR LAIN:
Klik untuk size besar

Sumber: Awin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR MENCARUT - BILA SHILA AMZAH KENA FITNAH

Macam-macam cara mahu mencari publisiti murahan hinggakan ada segelintirnya sanggup membuat fitnah. Terkini, gambar teknik pertindihan (superimpose) yang melibatkan penyanyi Shila Amzah sedang menunjukkan isyarat lucah turut disebarkan.

Jika tidak dilihat betul-betul dan diselidiki, gambar tersebut nampak seolah tulen hingga menimbulkan kemarahan orang lain.

Untuk info, 'fitnah terkini' itu dipercayai telah diedit oleh individu tidak bertanggungjawab melalui Twitter mengguna akaun @kucinghang.

Malah @kucinghang siap bertanya; “Mencarut apa tu kak @shilaamzah.”

“Astaghfirullahadzim, maghrib macam ni, semoga adik dapat hidayah daripada fitnah orang macam ni,” balas Shila yang nyata kecewa apabila difitnah sebegitu.

Tambah Shila melalui Instagramnya: "It wasn't a very good start today , namun kita kena hadapi dengan senyuman dan kasih sayang 💪🏻 Kill em with kindness ❤ Brighter side of the day ,sha akan jumpa Kak @nfizaris ,she's going to do my make up later ,I miss you."

Bagaimanapun, hingga kini dia masih tidak mengetahui siapa yang melakukan perkara tersebut dan hanya berserah pada Allah SWT.

Sumber: Twitter & IG Shila

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


'SELAMAT TINGGAL' JENAMA - SAHARUL KUMPUL WANG DEMI KELUARGA

Mengakui pernah melabur ribuan ringgit semata-mata ingin memenuhi kehendak hobinya mengumpul barangan streetwear berjenama mewah, pelakon Saharul Ridzwan kini mengucapkan 'selamat tinggal' kepada semua pakaian tersebut.

Kata suami kepada Deena Emir dan ayah Muhammad Luth Ali, dia memilih untuk menjual barangan tersebut dalam misinya memulakan kehidupan baharu.

Saharul, 29, menerusi Instagramnya memberitahu dia mula mengenepikan minatnya terhadap pakaian streetwear berjenama yang sebelum ini disifatkan sebagai hobi mewah yang memberinya kepuasan.

"Selamat tinggal. Bogo, AJ's, Yeezy, semua berkaitan dengan pakaian streetwear, satu kepuasan yang berlainan bila saya dapat kumpul semua itu.

Klik untuk gambar besar

"Barang-barang di atas bukanlah murah, 'berpuluh ringgit? Itu FUFU, ini barang LEGIT bro, beribu ringgit... Hobi kami mahal'. Itu mentaliti saya dulu.

"Semuanya saya jual balik. Oh, kepada yang masih samar-samar dalam dunia streetwear, anda mungkin tidak tahu apa nilai setiap apa yang saya pegang ini.

"Semasa saya berkahwin, saya pakai AJ, masa bersanding pun pakai AJ. Mungkin korang tak faham sejauh mana minat kami dalam streetwear," katanya yang mengambil keputusan menjual barangan mewah miliknya.

Dalam pada itu, Saharul berkata, dia kini mempunyai matlamat baharu dalam hidupnya iaitu mengumpul wang demi kepentingan masa depan keluarganya.

Jelas Saharul lagi, dia mula berfikir tentang perkara itu kerana sedar tentang nilai setiap seni yang diperolehinya dan perlu melakukan sesuatu demi masa depan.

"Apabila anda tahu nilai setiap sen yang anda perolehi setiap hari anda akan mula berfikir tentang masa depan... Sekarang kena bertindak!

"Matlamat saya, dapatkan kembali wang simpanan, kumpul lebih banyak wang dan letakkan di suatu tempat di mana saya tak boleh gunakannya," ujarnya.

Saharul memberitahu yang dia berazam untuk mengumpul simpanannya walaupun sedar ia bukan perkara mudah namun ia perlu dilakukan.

"Tetapkan dalam minda yang saya adalah orang miskin untuk memiliki barangan mewah... cuba dapatkan RM100,000 dalam simpanan dalam setahun, ambil gambar dan lakukan perkara sama dalam masa lima tahun.

"Kemudian apabila saya sudah kumpul RM500,000 untuk dilaburkan, ketika itu wang akan bekerja untuk saya. Ini bukan perkara mudah, saya perlukan disiplin dan kena mulakan sekarang!

"Selamat tinggal Supreme, tapi aku cabar diri aku jadi lagi 'supreme' lepas ini," tulisnya lagi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


5 FOTO - SERI IBU MENGANDUNG, MILA JIRIN KINI SEMAKIN COMEL

Sejak berita Mila Jirin disahkan hamil semula setelah keguguran pada bulan puasa tahun lalu, banyak respon positif malah rata-rata mendoakan agar kandungan bekas juara Akademi Fantasia musim ke-5 (AF5) ini dikurniakan kesihatan dari Maha Esa.

Difahamkan, kandungan Mila kini memasuki 5 bulan dan dijangka melahirkan bayi pertama mereka tidak lama lagi.

Kami mendoakan kebahagiaan pasangan ini bertambah dan semoga segala proses bersalin nanti dipermudahkan.

Klik untuk gambar besar

Foto: Mila Jirin FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


6 GAMBAR - RAGAM MENCUIT HATI ANAK ERRA & ENGKU EMRAN

Gambar menarik Engku Aleesya, anak kepada Erra Fazira dan Engku Emran yang sememangnya menjadi permata dalam hidup mereka berdua.

"Feels like first day of school," demikian kata Engku Emran mengenai anaknya yang kelihatan seperti calon doktor muslimah gara-gara jerebu.

"Sebelum ngaji permintaan si tecik nak pose ala2 model.. tanpa senyum katanya... kerr sebenarnya ngantukkkk? Nak cover line la tewww.. Mom layan kan ajerrr," ujar Erra pula yang rajin berkongsi gambar anaknya di Instagram.

Melihat kasih sayang yang dicurahkan tanpa berbelah bahagi itu, sememangnya amat beruntung Aleesya kerana memiliki ibu bapa yang amat mengambil berat meskipun masing-masing tinggal berjauhan.

Foto: Instagram Erra & Emran

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TOLAK BERLAKON FILEM MARVEL - RAJA ILYA DAPAT TAWARAN LAIN

"Saya terima dengan hati terbuka biarpun terpaksa melepaskan perkara besar. Ini kerana saya fikir tidak sesuai dengan kita. Saya tidak boleh ulas panjang tapi saya percaya semua pihak faham.

"Orang boleh buat apa juga andaian tapi keputusan ini diambil demi kebaikan saya dan masa depan kerjaya," tutur pelakon Raja Ilya, 32, yang mengakui dirinya akhirnya terpaksa menolak tawaran membintangi filem francais Marvel.

Selepas membuat persiapan selengkapnya selama tiga bulan dan berada di Amerika Syarikat selama dua minggu, Raja Ilya sudah membuat keputusan untuk tidak meneruskan sesi pemilihan pelakon demi prinsip diri.

Raja Ilya memberitahu, dia membuat keputusan selepas menimbang beberapa perkara dan syarat ditetapkan studio terbabit yang dianggap tidak sesuai dengan dirinya.

Klik untuk gambar besar

Sebelum ini, Raja Ilya tenang berhadapan dengan dakwaan warga laman sosial bahawa dia menipu yang kononnya dia layak untuk berlakon bersama bintang filem terkenal lain di Hollywood.

Terdahulu, Raja Ilya memberitahu beliau sanggup untuk melakukan perubahan pada dirinya dengan menjalani pembedahan untuk setanding dengan pelakon antarabangsa lain dalam filem Marvel.

Ramai yang mendakwa beliau menipu untuk meraih publisiti kerana pihak Marvel tidak pernah menghebahkan perkara itu, malah Ilya juga tidak pernah memberikan butiran lanjut mengenai watak beliau dalam filem terbitan Hollywood itu.

Dalam pada itu, setelah menolak tawaran tersebut, pelakon yang mula dikenali menerusi filem 'Appalam' itu teruja memberitahu, dia menerima tawaran lain daripada sebuah syarikat produksi negara Uncle Sam itu.

Tambah Raja Ilya, buat masa sekarang dia sudah menandatangani perjanjian dan tidak dibenarkan mengeluarkan sebarang kenyataan lanjut.

"Saya sangat teruja untuk berkongsi... Tetapi saya sudah tandatangan perjanjian rahsia dan diminta 'mengunci' mulut.

"Saya minta semua peminat mendoakan yang terbaik. Saya berjanji apabila sampai masanya, saya akan beritahu dengan lebih lanjut," kata pemilik nama sebenar, Raja Ramilah Begum Raja Mohamad.

Dalam perkembangan lain, Raja Ilya berkata, ketika ini dia berada di Malaysia bagi menyelesaikan penggambaran membabitkan beberapa drama seperti 'Syurgaku Tak Sempurna 2' serta dua filem.

"Sebaik semua kerja selesai, saya akan 'terbang' semula ke AS bagi memulakan projek yang dipersetujui. Syarikat produksi terbabit bersetuju menunggu saya," ujarnya.

Berkongsi pengalaman berada di AS, Raja Ilya memberitahu, banyak pengalaman diperoleh hingga membuka matanya terutama ketika menjalani beberapa sesi pemilihan.

"Saya bertuah dipertemukan dengan ramai pengarah, pelakon dan penerbit filem yang sangat komited dengan kerjaya dan mereka tidak lokek berkongsi pengalaman.

"Tidak ketinggalan, saya berpeluang pergi ke acara parti selepas Anugerah Akademi dianjurkan," katanya yang teruja mengembangkan karier lakonan hingga ke Hollywood.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SAH BERCERAI SELEPAS 3 TAHUN - FIZI & SHAKILLA BERSEPAKAT BESARKAN ANAK

"Dengan berat hati, saya ingin mengumumkan bahawa saya dan Shakilla tidak lagi bersama dan akan membawa haluan masing-masing. Walaupun hidup berasingan, kami juga sudah bersepakat akan membesarkan Ameena dengan penuh kasih sayang.

"Kami janji Ameena tetap akan merasa kasih sayang sepenuhnya dari daddy dan umi. Kami harap semua pihak dapat menghormati keputusan ini. Anggaplah jodoh kami sampai di sini.

"Terima kasih atas doa-doa kalian sebelum ini dan mohon doa untuk kami bertiga meneruskan perjalanan yang panjang ini dengan penuh redha. Insya Allah, semoga doa yang baik-baik ini akan kembali kepada kalian semua juga.

Klik untuk gambar besar

"Minta maaf dan terima kasih," demikianlah tulis  pengacara dan penyampai radio, Fizi Ali menerusi satu perkongsian di laman Instagram dimana dia mengesahkan sudah bercerai dengan isterinya, pelakon Shakilla Koriri.

Menurut Fizi, meskipun mereka memilih untuk membawa haluan masing-masing serta hidup berasingan namun mereka tetap sepakat untuk membesarkan anak mereka, Ameena dengan penuh kasih sayang.

Untuk makluman, Fizi dan Shakilla mendirikan rumah tangga pada 18 Februari 2018 dan mereka dikurniakan seorang cahaya mata perempuan, Ameena Sofia kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - BILA KWANG SOO JADI 'HERO' AYDA JEBAT

Setibanya bintang Running Man iaitu Lee Kwang Soo di Paradigm Mall, pusat beli-belah tersebut bergema dengan jeritan peminat. Lebih 5,000 peminat membanjiri Paradigm Mall semalam untuk menemui bintang popular Korea Selatan itu.

Sejak awal pagi lagi, ratusan remaja mula beratur memasuki pusat beli-belah terbabit bagi melihat lebih dekat wajah Zirafah (gelaran Kwang Soo) itu.

Tapi apa yang lebih menarik perhatian ramai apabila telefon bimbit pelakon Ayda Jebat telah dirampas oleh pengawal ketika sedang mengambil selfie bersama Kwang Soo.

Ketika kejadian, Ayda dikatakan sedang memegang telefon bimbitnya sebelum dirampas secara tiba-tiba dan ia mengejutkan Kwang Soo. Sebaik saja perkara itu berlaku, Kwang Soo terus menyebut perkataan 'gwenchana?' yang bermaksud kamu tidak apa-apa setelah melihat Ayda terdiam.

Pelakon 'Entourage' itu kemudiannya bertindak mengikut pengawal tersebut dan meminta kembali telefon itu sebelum memulangkan kepada Ayda dan mengambil selfie bersama sebagai tanda mohon maaf. Tindakan Kwang Soo itu disambut dengan sorakan dan tepukan daripada ribuan penonton yang hadir.

Selain Ayda, selebriti lain seperti Saharul Ridzwan, Ajak Shiro dan Hairul Azreen juga turut menyaksikan kejadian tersebut.

Dalam pada itu, kejadian yang berlaku ketika acara 'Running Man Challenge' itu dikongsi oleh seorang peminat menerusi video yang dimuatnaik yang menggunakan nama @leekwangsoomy di akaun Instagram semalam. Video yang dikongsi oleh peminat berkenaan telah menjadi viral di laman sosial.

Rata-ratanya yang melihatkan video tersebut memberikan komen tidak puas hati terhadap kelakuan pengawal tersebut dan melabelkannya sebagai biadap.

ATAU KLIK DISINI UNTUK TONTON VIDEO

Sumber: Astro Gempak & Berita Harian
Video: @leekwangsoomy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LEINA HANGAT: "KITA TIDAK TENTU JADI BAIK KALAU TAK PERNAH 'JAHAT' DULU"

Penyanyi era 90-an, Leina Hangat yang sudah mengenakan tudung kira-kira 10 tahun lalu itu menjelaskan apa yang dilalui sebelum ini pengajaran terbaik untuk dirinya. Jika dulu, penampilan berani Leina sering menjadi perbualan hangat dan mencetuskan kontroversi. Malah, keunikan nama pentasnya itu sekali gus membuatkan dirinya kekal diingati sebagai pencinta muzik.

"Biasalah, zaman jahiliah. Semua merasa, kalau tidak kita tidak tentu akan jadi baik kalau kita tak pernah 'jahat' dulu. Itu pada pandangan saya. Kalau saya tak jadi jahat dulu, kemungkinan, saya tak akan jadi baik seperti sekarang. Mungkin tak cukup baik di mata manusia, tapi sekurang-kurangnya saya cuba jadi lebih baik untuk Allah," tuturnya.

Menurut Liena, setiap individu pasti punya kisah tersendiri yang akan dijadikan pedoman dan pengalaman mendewasakannya: "Bagi saya, setiap individu ada perjalanannya dan insya-Allah jika niat betul dan cuba untuk dekatkan diri dengan Allah, teruskan doa agar ditunjukkan jalan yang benar. Percayalah waktu itu akan datang. Saya pun rasa macam mimpi. Kehidupan yang dilalui ini banyak mengajar saya," katanya.

Ditanya sama ada dirinya pernah 'throwback' diri sendiri di Internet, pemilik nama sebenar Norazlina Abdul Rahman ini mengakui pernah dan berasa terkejut: "Saya Google. Apabila saya tengok saya terdetik, Ya Allah Ya Tuhanku, mana pergi iman aku? Memang setiap manusia diuji, cuma apabila tiba waktunya, kita kena kembali kepada fitrah.

"Inilah fitrah saya sebenarnya. Apa saja ujian yang Dia berikan, kena terima dan yakin suatu hari kita akan jadi individu yang lebih baik. Insya-Allah ia akan berlaku. Apabila diberikan hidayah bertudung, saya bersyukur. Saya sentiasa berdoa supaya ditunjukkan jalan benar. Sebelum bapa saya meninggal dunia, dapatlah arwah melihat saya ke jalan yang benar, insya-Allah," ujarnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH HADIRI KURSUS KAHWIN - ISA & RISTEENA RANCANG NIKAH HUJUNG TAHUN

Harapan disatukan dalam ikatan perkahwinan menjadi detik yang ditunggu oleh pasangan selepas sekian lama menyulam cinta. Begitu juga dengan pasangan romantis, Isa Khan dan tunangnya, Nur Risteena Munim yang merancang melangsungkan perkahwinan pada penghujung tahun ini. Bagaimanapun, ia bergantung kepada situasi semasa sekiranya Perintah Kawalan Pergerakan Pemulihan (PKPP) masih berterusan.

"Kami merancang mengadakan majlis pernikahan sekitar November atau Disember ini. Rancangan ini sudah ditetapkan ketika majlis pertunangan lagi. Kami rancang bertunang hanya setahun, tak mahu tunang lama-lama. Bagaimanapun, disebabkan PKPP masih berterusan dan tidak diketahui berlanjutan hingga bila, jadi kami masih belum menetapkan tarikh yang sesuai," jelasnya.

Isa atau nama sebenarnya, Mohammad Fara Aidid Ali Dad Khan berkata, dia terlintas mahu melangsungkan majlis pernikahan terlebih dahulu, kemudiannya barulah majlis resepsi diadakan pada tarikh bersesuaian.

Klik untuk gambar besar

"Jika mengadakan majlis ketika PKPP, pastinya kita perlu mematuhi prosedur operasi standard (SOP) kerana kerajaan masih tidak membenarkan majlis kenduri kahwin yang membabitkan orang ramai berkumpul. Besar harapan saya dapat mengadakan majlis pernikahan dan persandingan serentak.

"Bagaimanapun, disebabkan COVID-19 belum berakhir, terfikir juga mahu bernikah dahulu dan majlis persandingan diadakan tahun hadapan. Bagaimanapun, semuanya masih belum ditetapkan lagi. Kami kena berbincang dengan keluarga dan melihat situasi semasa," katanya.

Bekas peserta Akademi Fantasia (AF) 2016 itu berkata, dia tidak tertekan apabila perancangan asal tidak dapat direalisasikan dengan baik. Katanya, bukan dirinya sahaja yang berdepan dengan nasib sedemikian, malah rakyat seluruh dunia mengalami masalah sama ekoran pandemik COVID-19.

"Perkara ini bukan satu masalah besar buat kami. Nak tertekan sangat pun buat apa kerana ramai lagi yang terjejas dan keadaan mereka lebih teruk. Alhamdulillah, keluarga memahami kami tidak boleh membuat persiapan secara menyeluruh ekoran PKPP," ujarnya yang sudah menghadiri kursus perkahwinan.

Isa mengikat tali pertunangan dengan Nur Risteena pada 23 November tahun lalu selepas lima bulan berkenalan. Mereka mengadakan majlis pertunangan di Bali, Indonesia dengan dihadiri ahli keluarga. Dalam perkembangan lain, Isa dan Risteena sibuk membangunkan produk minum kesihatan yang diusahakan bersama.

Kami doakan semoga urusan ke jinjang pelamin pasangan ini dipermudahkan. Iyelah bila sudah mempunyai ikatan yang sah, bolehlah beromantik-romantik lebih. Tak gitu!

www.myartis.com / Sumber & foto: Berita Harian, Instagram Isa Khan & Instagram Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA SAH HAMIL - YAHAIRA LEANE BAKAL DAPAT ADIK

Pejam celik... Yahaira Leane dah besar dah rupanya dan bakal jadi kakak tidak lama lagi apabila ibunya, Lisa Surihani kini sedang hamil.

Berita kehamilan kedua Lisa ini dikongsikan oleh Yusry Abdul Halim (Yusry KRU), 42, di laman Instagram.

Melalui perkongsian itu, Yusry memberitahu bahawa usia kandungan isterinya itu kini sudah memasuki trimester kedua disamping menyatakan rasa syukur dan juga teruja untuk menyambut kehadiran insan baru. Malah Yusry juga sempat menyatakan harapan buat anak pertama mereka, Yahaira Leanne agar menjadi seorang kakak yang penyayang.

"Alhamdulillah... I am so grateful to have these 2 loves of my life. In shaa Allah, next year our little family will be four. Mummy Sayang Lisa Surihani, I am sure you are as excited as I am... I am thankful to be going through this journey with you again and as you embark on your second trimester, I hope and pray that all will be well Yahaira sayang, hope you will be a loving kakak to your adik nanti ya," tulis Yusry.

Berita gembira tersebut ternyata memberi kejutan kepada peminat mereka malah dalam masa yang sama, pasangan ini turut menerima ucapan tahniah tidak henti henti selain ada yang sudah tidak sabar menanti kehadiran adik Yahaira.

Apa pun, semoga segala persiapan mereka berjalan lancar. Selain itu, peminat juga turut mendoakan agar kesihatan Lisa, 29, sentiasa dalam keadaan baik sepanjang dalam tempoh hamil.

Untuk makluman, puteri sulung pasangan ini yang bernikah pada 23 Februari 2012 dilahirkan pada 15 September 2015.

Sumber & foto: Yusry KRU

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DISARAN RUJUK PSIKIATRI: "SAYA TAHU DIRI SENDIRI, MAMPU URUS" - FATHIA

Pelakon Fathia Latiff, 32, memberitahu yang dia tetap yakin bakat yang dikurniakannya mampu membuatkan dia kekal relevan hingga saat ini, walaupun radius hidupnya sering dihimpit pelbagai kontroversi.

Belum reda dengan kontroversi lapuknya, lembaran 2019 yang sepatutnya menjadi buku baharu seakan-akan musnah sekelip mata apabila aktres drama 'Ariana Rose' itu sekali lagi hangat dikecam teruk menerusi satu klip video yang dipercayai dirinya dalam keadaan tidak bertudung dan berambut pendek, tular di laman sosial baru-baru ini.

Ramai yang geleng kepala, tak kurang juga yang mendesis, 'dia buat perangai lagi'. Ironi, ramai juga yang kecewa dan cukup sedih menerima hakikat yang artis jelita dan berbakat besar kesayangan mereka menjadi begitu.

Namun baru-baru ini, Fathia menerusi temu bual khas bersama Sensasi Bintang telah membuat pendedahan tentang penyakit yang dihidapinya. Bagaimanapun, Fathia menegaskan untuk tidak akan sesekali melakukan rawatan tersebut.

Jelas pemilik nama lengkap Nur Fathia Abdul Latiff itu, dia tidak akan sesekali akur dengan arahan dan nasihat beberapa orang doktor dan pakar perubatan yang pernah menyarankannya untuk melakukan pemeriksaan lanjut berkaitan tahap kesihatan mentalnya.

Klik untuk gambar besar

"Saya pernah dinasihatkan dan diarahkan doktor untuk mendapatkan rawatan berkenaan dengan gejala gangguan bipolar yang mungkin dialami.

"Saya tidak memerlukan itu semua dan memutuskan secara muktamad untuk tidak akan melakukannya. Lagipun saya tahu tahap kesihatan diri sendiri selain masih mampu menguruskan diri sendiri tanpa memerlukan sebarang rawatan.

"Justeru, sebelum ini, doktor ada sarankan saya untuk melakukan rawatan lanjut dan merujuk dengan pakar psikiatri, namun saya menolak untuk tidak berbuat demikian kerana tahu tahap kesihatan serta mentaliti diri sendiri," ujarnya dalam nada tegas.

Dalam masa sama, Fathia turut mengakui pernah dan banyak kali jatuh tersungkur serta terduduk kerana kesilapan lampau ketika zaman muda remaja.

"Memang saya akui banyak kesilapan yang dilakukan tatkala umur sedang meningkat naik. Saya tahu bukan senang untuk mengembalikan semula kepercayaan orang lain selain mengubah pandangan berbaur negatif mereka," ujarnya.

Ujar pelakon berasal dari Ayer Hitam, Pulau Pinang itu, apa yang boleh dilakukan buat masa ini hanyalah membulatkan dan cekalkan hati untuk terus yakin dengan bakat yang dikurniakan buatnya agar terus kekal relevan serta diterima dalam dunia seni.

Jelasnya, hal tersebut adalah kerana, hanya dengan cara itu dia dapat meraih semula kebahagiaan dan menutup sementara segala masalah serta kepincangan yang wujud dalam hidupnya.

"Buat masa ini, apa yang saya mampu dan boleh lakukan adalah dengan hanya meminta maaf. Walaupun ia kerap kali diungkapkan, namun percayalah yang saya jujur dan rendah hati memohon kemaafan itu. Saya tekad untuk menjadi insan yang lebih baik dan diterima semua pihak.

"Namun jika ada yang masih mempertikaikan permohonan maaf dan kerap mengungkit kisah silam serta dosa lampau, saya tidak boleh buat apa-apa apatah lagi menghalang hak mereka (netizen) untuk berbuat demikian," tuturnya.

Tegasnya, secara peribadi dia kini sedang dalam proses untuk memperbaiki segala kelemahannya namun tidak meletakkan sebarang tempoh tertentu selain terus mengharapkan orang ramai agar tidak pernah jemu dan serik untuk mendoakan yang terbaik buat dirinya.

Meskipun dihamburkan kata-kata nista, Fathia tidak pernah goyah dan tetap bersemangat menyusun langkah kakinya menuju ke fasa lebih baik.

Bercerita lanjut, Fathia yang baharu tamat menjalani penggambaran telemovie bersempena Hari Guru bagi saluran RTM pada Mei nanti mengakui sedang mengenali hati budi seseorang dan selesa menganggapnya sebagai teman.

Ujarnya yang membawakan watak Ustazah Shirin menerusi telemovie Cikgu Praktikal, buat masa sekarang dia sedang dalam proses dan berkawan baik dengan seorang lelaki yang sudah agak lama dikenalinya.

"Saya selesa berkawan dengannya. Dia amat faham akan kerjaya dan apa yang saya lakukan. Walaupun saya sering dihimpit kontroversi dan dilabelkan sebagai pelakon bermasalah dan tidak mempunyai disiplin serta masa depan, namun dia (lelaki itu) sentiasa ada untuk memberikan kata-kata positif.

"Doakan yang terbaik buat kami dan perhubungan ini. Kalau ada jodoh yang berpanjangan, Insya-Allah ia tidak ke mana dan kami akan bersama," katanya yang menyatakan 2019 merupakan tahun untuk dirinya melebarkan sayap dan membuktikan bakatnya kepada mata umum.

Apapun, kami doakan agar Fathia terbuka hati untuk melakukan rawatan lanjut kerana ramai peminat yang masih sayangkannya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UCAP "HAPPY MOTHERS DAY" - RUMAH TANGGA SHARNAAZ & NABILA KEMBALI PULIH?

Meskipun sering kali terpalit dengan pelbagai kontroversi rumah tangga, namun perkongsian pelakon Sharnaaz Ahmad di laman Instagram baru-baru ini seolah memberi bayangan hubungan dia dan isterinya, Noor Nabila kembali pulih.

Biarpun sebelum ini kecoh apabila isterinya telah memfailkan penceraian di mahkamah, Sharnaaz menjelaskan bahawa dirinya akan tetap mempertahankan perkahwinan mereka. Namun apa yang mencuri tumpuan warganet ketika ini adalah Sharnaaz telah meninggalkan ucapan selamat hari ibu buat isterinya di salah sebuah entri di Instagram anaknya, Jebat Jayden: "Happy mothers day," tulis Sharnaaz di ruangan komen.

Perkongsian yang dimuatnaik di laman instagram anaknya itu turut memaparkan beberapa foto dan video 'throwback' Jebat bersama Nabila sempena hari ibu. Malah, komen yang dititip Sharnaaz itu juga turut mendapat lebih ribuan tanda suka daripada pengikut  yang seakan gembira dan mahu pasangan ini kembali bersama.

Klik untuk gambar besar

Menjengah ke ruangan komen, rata-rata warganet turut mendoakan kesejahteraan rumah tangga pasangan ini agar kembali pulih demi kebaikan bersama selain kebahagiaan cahaya mata sulung mereka. Hal ini demikian kerana, Sharnaaz juga difahamkan kerap memuatnaik beberapa perkongsian video anaknya semasa berada di rumah isteri seolah-olah memberi bayangan yang mereka kini telah tinggal sebumbung.

Namun, berkenaan isu rumah tangga, sehingga kini masih tiada kenyataan jelas dikeluarkan oleh Sharnaaz mahupun Nabila. Untuk rekod pasangan ini telah bernikah pada 31 Mac 2017 di Hotel Royale Chulan, Damansara, Selangor dan hasil perkahwinan itu, mereka telah dikurniakan seorang cahaya mata lelaki bernama Jebat Jayden Ahmad.

www.myartis.com / Sumber & foto: Beautifulnara & Instagram Jebat Jayden

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUMPULAN WINGS TUNAI UMRAH BERSAMA

"🕋 Segala puji bagi Allah atas nikmat yang diberi, semoga Wings peroleh Umrah yang maqbullah, Allahumma Aamin 🤲🏻. Doakan urusan Wings disana dipermudah dan dapat menunaikan ibadah Umrah dengan sempurna."

Itulah tulis pengendali akaun Instagram rasmi Wings dimana ahli kumpulan rock lagenda akan berangkat ke Tanah Suci, Makkah bagi menunaikan ibadah umrah, hari ini.

Kesemua anggota Wings iaitu Awie (vokalis), Eddie (bass), Black (dram), Syam (gitar) dan Edrie Hashim (gitar) sudah berada di Lapangan Terbang Antarabangsa Kuala Lumpur (KLIA), Sepang.

Klik untuk gambar besar

Rata-rata peminat mendoakan agar kumpulan yang terkenal dengan lagu 'Sejati' itu diberikan kesihatan yang baik serta dipermudahkan segala urusan.

"Semoga dipermudahkan segala urusan pergi dan balik." - "Gembira melihat abang-abang kita ini. Semoga sihat sepanjang di sana. Selamat pergi dan balik. Doakan kami juga sihat dan dapat ke sana," antara komen-komen pengguna laman sosial.

Terdahulu Wings mengumumkan bakal berehat panjang dan akan menyusun semula jadual seni selepas Aidilfitri, tahun hadapan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAZALI P RAMLEE: "SARA HIDUP, SAMA ADA SAYA KENA BEKERJA SEMULA ATAU SEBALIKNYA"

"Sebelum ini pun saya pernah tanya kenapa royalti kurang dan mereka beritahu penularan C0V1D menjadi punca kutipan merosot. Jadi saya terpaksa sabar dengan apa yang berlaku. Tahun depan juga tahun terakhir saya dapat wang royalti peninggalan arwah bapa.

"Sekarang saya sedang fikirkan untuk menyara hidup, sama ada saya kena bekerja semula atau sebaliknya," kata anak Allahyarham Tan Sri P Ramlee, Sazali ketika ditemui di Majlis Ramah Mesra Penaung Skim Rumahku Syurgaku Bersama Artis & Media di Setia Alam, baru-baru ini.

Menurut Sazali, dia belum mempunyai hala tuju hidup selepas bayaran wang royalti bapanya daripada Badan Perlindungan Hak Cipta Muzik Berhad (MACP) akan tamat tempoh tahun depan.

Sazali, 63, berkata, agak sukar untuknya mengulas apabila ditanya oleh mana-mana pihak berkenaan perkara ini. Menurutnya, dia perlu melihat pada semua situasi kehidupannya terutamanya perubatan.

"Bila ia berlaku nanti (tamat royalti), saya dan isteri (Hamidah Hitam) kena berbincang. Kesihatan kami berdua tidak berapa baik. Kami sekarang kerap ke hospital untuk bertemu doktor dan setiap kali ke hospital perlu guna wang untuk pengangkutan.

"Saya pernah kemalangan pada 2015. Sejak jatuh, tulang bahagian siku dan lutut dah rapuh dan tak dapat bekerja lagi. Saya kena buat rawatan fisioterapi kaki yang cedera akibat kemalangan," ujarnya.

Sazali berkata, mereka kini menerima bantuan bulanan daripada Pusat Zakat Selangor (PZS) sebanyak RM400 dan Jabatan Kebajikan Masyarakat (JKM) RM500 sebulan.

Dalam perkembangan lain, Sazali memuji usaha yang digerakkan oleh MRF Consultant (M) Sdn Bhd untuk membantu penggiat seni memiliki rumah sendiri.

Menerusi Noraniza Idris yang dilantik sebagai Pemegang Amanah, mereka yang layak dan menepati kriteria akan berpeluang mempunyai rumah sendiri yang bernilai di bawah RM500,000.

"Saya gembira diundang oleh Noraniza dan suaminya, Jeffri Iman ke majlis ini. Saya menyokong program Rumahku Syurgaku yang bertujuan membantu rakan-rakan lain.

"Namun untuk saya memohon rumah ini, saya kena pertimbangkan lanjut kerana saya dan isteri tidak bekerja, jadi macam mana nak bayar. Sekiranya mereka nak menaja terpulanglah kepada mereka. Sekarang kami tinggal di rumah sendiri di Semenyih," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 8 BULAN - DIANA RAFAR BERHARAP DIKURNIAKAN 'BABY GIRL'

"Sebenarnya, suami kalau boleh tidak mahu tahu jantina anak kami. Dia mahu perkara itu menjadi kejutan buat kami berdua sehingga bersalin.

"Jadi setiap kali menjalani ujian imbasan kehamilan, dia meminta doktor tidak memberitahu jantina anak. Dalam soal ini, kami tidak kisah. Asal saja anak yang bakal lahir sihat dan sempurna.

"Cuma saya berharap kalau dapat anak perempuan mesti seronok. Cukup sepasang anak kami. Bagaimanapun, saya tidak mahu terlalu berharap.

"Saya menyerahkan perkara ini kepada ketentuan Allah. Saya dan suami berserah dan menganggap anak adalah amanah dan rezeki.

"Apa yang penting, doakan semoga saya selamat bersalin dan dipermudahkan," kata pelakon Diana Rafar, 35, yang kini hamil lapan bulan.

Dalam pada itu, Diana berkata, orang sekeliling menjangkakan dia mendapat anak perempuan selain keluarga dan sahabat yang turut mendoakan impiannya itu tercapai.

Klik untuk gambar besar

Diana yang juga isteri kepada pelakon Zamarul Hisham ini berkongsi mengalami alahan yang teruk sepanjang hamil anak kedua ini.

Malah, Diana mengakui dia cepat rimas dan malas menjawab panggilan telefon daripada sesiapa saja.

"Dari awal kehamilan sehingga sekarang, saya sering letih. Keadaan ini tak sama seperti saya mengandungkan anak pertama dulu.

"Saya menyangkakan hamil anak kedua ini okey, sebaliknya alahan lebih teruk. Mungkin disebabkan jarak yang terlalu lama.

"Bukan saja cepat letih tetapi alahan pagi saya sangat teruk. Malah, saya juga mengalami mabuk sehingga menyukarkan untuk bekerja. Perkara itu membuatkan saya tak boleh berjumpa dengan sesiapa pun ketika ini.

"Paling teruk, saya malas nak menjawab mesej dan panggilan telefon. Bukan sombong, tapi perasaan itu lahir secara semula jadi.

"Saya pun pelik dengan situasi itu. Sehinggakan suami risau dibuatnya. Dia selalu bercerita keadaan saya kepada rakannya," ujarnya.

Tidak cukup dengan itu, Diana juga mengalami alahan dari segi pemakanan sehingga usia kandungan mencecah lima bulan. Sehinggakan wujud perasaan Diana seperti tidak mampu mengawal keadaan.

Diana yang dijangka bersalin pada penghujung Ogos nanti juga bercerita dia masih menjalani rutin biasa iaitu mengurus, menghantar atau mengambil anak ke sekolah.

Semoga hajat pasangan ini ingin menimang cahaya mata perempuan selepas memiliki anak lelaki, Kashfi Haiqal yang kini berusia tujuh tahun, tercapai.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AZHARINA: "HASRAT NAK LIHAT KEDUA-DUA BESAR JADI HAFIZ"

Meskipun reda dan pasrah dengan ketentuan Tuhan, penyanyi Azharina Azhar, 32, bagaimanapun berkata, sebagai ibu beliau tetap bersedih dengan pemergian si kecil yang berusia 23 hari.

Arwah adik Rizkie Azharin Azhar menghembuskan nafas terakhirnya akibat beberapa komplikasi seperti buah pinggang rosak, pendarahan otak dan paru-paru dipenuhi susu kira-kira jam 10.30 pagi semalam di Hospital Putrajaya.

Jenazah adik Rizkie telah selamat dikebumikan selepas solat Asar semalam di Tanah Perkuburan Islam Batu 14.

Kata Azharina, hasratnya untuk melihat Rizkie itu menjadi hafiz apabila dewasa tidak kesampaian apabila anak angkat keduanya itu meninggal dunia.

Klik untuk gambar besar

"Tiada ibu bapa yang mahu melihat anak mereka sengsara, melalui kesakitan yang perit. Jika boleh, saya lebih rela pergi dulu sebelumnya. Namun sudah ajalnya, jadi saya harus reda.

"Hasrat di hati, saya mahu membesarkan dirinya seperti Rahmat (anak angkat pertama beliau). Saya mahu kedua-duanya menjadi hafiz apabila mereka besar nanti. Apa boleh buat, Tuhan lebih sayangkan Rizkie.

"Kalau boleh, saya mahu anak ini yang mengusung jasad saya ke liang lahad. Saya anggap semua ini ujian untuk saya apabila Tuhan mengambil nyawanya terlebih dulu," ujar Azharina ketika ditemui di Tanah Perkuburan Islam Batu 14.

Dalam keadaan sebak beliau berkata, biarpun masa dihabiskan bersama Rizkie terlalu pendek, beliau tetap menganggap semua kenangan terpahat antara mereka sebagai memori yang amat manis.

"Sayalah yang memandu kereta ketika ibu Rizkie hendak melahirkannya di hospital. Saya juga dapat memandikan dan menjaganya di rumah, seperti ibu yang lain. Dia dijaga seperti menatang minyak yang penuh.

"Baunya juga masih saya dapat hidu sampai kini. Walaupun saya belum berpeluang menjadi ibu kepada anak daripada darah daging sendiri, kedua-duanya tetap saya anggap seperti anak kandung," kata Azharina yang turut memaklumkan berita sedih itu kepada ibu sebenar Rizkie.

Menurut Azharina lagi, sekitar dua minggu juga tumpuannya terhadap anak beralih dek kesibukan menjelang persembahan di Hard Rock Cafe, 26 Mac lalu.

"Sibuk dengan urusan persembahan dan latihan, saya terpaksa melupakan seketika tanggungjawab sebagai ibu. Begitupun, saya sentiasa mengambil tahu perkembangannya. Sempat juga saya tidur dengannya sekembali daripada mengadakan latihan untuk persembahan," tuturnya.

Sumber & foto: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


5 GAMBAR - AKSI ROMANTIS 'CIK PIAH' & SUAMI HONEYMOON DI BALI

Bak kata orang, tak seronok berkahwin sekiranya tidak berbulan madu.

Begitu jugalah halnya dengan Feeya Iskandar atau lebih dikenali sebagai 'Cik Piah' dan suaminya, Nurashid Abd Wahab yang kini sedang menikmati bulan madu mereka di Bali, Indonesia.

Menerusi gambar yang dimuatnaik oleh Feeya dan suami menerusi laman Instagram masing-masing, mereka nampaknya bahagia sungguh dan begitu 'deep in love'.

Semoga bulan madu ini akan mengeratkan lagi hubungan Feeya dan suami.

Apa-apapun, jom kita lihat aksi romantik pasangan ni!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERIMA GAMBAR 'SIPUT SEDUT' - FATIN AFEEFA LAPOR POLIS

Menerusi laman Instagram, pelakon Fatin baru-baru ini dilihat ada memuat naik foto OOTD hitam putih sambil memakai topeng muka. Namun begitu, Fatin telah menerima komen berunsur 'lucah'.

Ibu kepada dua orang cahaya mata itu nampaknya tidak berdiam diri apabila menerusi ruangan komen, memaklumkan dia akan mengambil tindakan terhadap seorang lelaki yang melakukan serangan seksual terhadapnya dengan menghantar gambar tidak senonoh iaitu 'siput sedut' menerusi DM kepadanya.

Dalam pada itu, komen Fatin itu mendapat pelbagai reaksi daripada netizen lain yang bersetuju dengan teguran lantang dilakukan serta berharap tiada lagi lelaki miang menghantar gambar bukan-bukan kepada pelakon itu.

Klik untuk gambar besar

www.myartis.com / Sumber & foto: Rotikaya & Instagram Fatin Afeefa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PENING & BERPUSING... DENGAR SEBELAH KANAN JE" - ELYANA ADA MASALAH TELINGA & HIDUNG

"Saya perlu tidur mengiring kerana jururawat baru sahaja titikkan ubat dalam telinga sebelah kiri ini. Telinga saya sudah bertahun-tahun bermasalah serta hidung saya juga. Jadi, semalam pakar telinga dan mulut datang periksa. Dia memberi ubat titik dahulu.

"Dalam beberapa hari saya kena datang janji temu untuk membuat pemeriksaan lebih lanjut untuk bahagian telinga dan hidung," kata penyanyi Elyana menerusi hantaran video di Instagram Stories.

Penyanyi lagu 'Kalis Rindu' itu memaklumkan dirinya baru selesai menjalani sesi kemoterapi kali kedua dan sudah dibenarkan pulang pada hari ini. Bagaimanapun, tambahnya, rawatan susulan dilakukan terhadap masalah telinga kirinya yang sudah berlarutan sejak bertahun-tahun.

Klik untuk gambar besar

Melalui rawatan awal, Elyana diberikan ubat titis dan terpaksa tidur secara mengiring. Dalam perkembangan sama, Elyana perlu berjumpa dengan pakar telinga, hidung dan tekak (ENT) bagi pemeriksaan susulan permasalahan yang dialaminya beberapa hari lagi.

Malah, Elyana dibekalkan ubat khas untuk rawatan telinganya yang perlu dititiskan sendiri dua kali sehari. Masalah yang dialami itu menyebabkannya hilang imbangan badan dan kerap pening.

"Selama ini pernafasan dan pendengaran saya memang tidak berapa jelas sangat. Saya rasa pening dan berpusing. Tak dengarlah, memang tidak. Dengar sebelah kanan sahaja, tidak seimbang. Nafas pun sama perlu periksa," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IMEJ, NAMA ADA HARGA... TENGOKLAH APA KATA LAWYER" - NOURUL DEPP

"Tak tau dah nak cakap macam mana dengan sikap ambil mudah setengah orang/ pegusaha produk/ perniagaan. Ada yang kata bukan laku pun guna gambaq artis. Tapi ternyata artis membantu juga kan. Artis makan; , hidup atas angin ka chek. Bayaq bil guna ayaq ka chek - yang mana sesetengah orang menggunakan gambaq2 kami di dalam marketing material depa yang mungkin boleh membantu perniagaan.

"Kami ni artis berniaga juga. Nama kami, imej dan trade mark adalah bisnes kami. Guna nama kami bermakna menggunakan imej dan nama. Imej tu ada harga. Nama tu ada harga. Influence orang ramai untuk menggunakan produk yang dijual dengan guna artis. Tapi digunakan tanpa permission bagaikan "dicabul". Kalau depa ni ada produk, depa nak protect produk depa. Sama jugak dengan kami. Kami kena protect nama dan imej kami. Guna sewenang wenangnya macam ni bukanlah satu sikap yang professional.

"Bila jadi macam ni, teringat kata kawan @rashdanrashid dari karangkraf "bengap tu percuma. Jangan tapau habis semua!". Sebab tu orang kata pengetahuan tu penting. Kalau tak tau, kita mungkin sesat. Jadinya sama lah dengan hal ni. Tak pasai2 bagi duit free kat kami nanti. Yang membuat dan menyebarkan (viral) kan gambaq ni.

"Kali ni saya akan ambil tindakan undang2. Sebab tak boleh bagi muka dah. Bukan untuk kami sorang. Tapi untuk protect semua artis lain. Dalam masa yang sama bagi pengetahuan undang2 sikit kat depa yang buta tuli ni.. Apa-apa business tu, adalah satu yang serious. So sama lah jugak kami artis. Business kami juga adalah serious. So kita tengoklah apa kata lawyer nanti.

"Kami ni dok menahan nak berletiaq pasai benda ni. Tapi takdak masa. Dok sibuk kat #mdw2019 #memberdevelopmentweekend ni. Aku geram! Ni baru dua kali berlaku kat kami. Kat artis lain kami tengok dah banyak. Mungkin depa tak tau. Atau depa "sedekah". Kami faham. Ada yang baik hati. Tapi biaq lah berpada-pada nak baik pada depa yang berniaga lagu ni.

Klik untuk gambar besar

"Kita pun kalau buat business kita nak berkat. So toksah dok "curi" atau cabul hak orang lain untuk keuntungan sendiri!," demikian tulis penyanyi Nourul Wahab Depp yang berang dengan tindakan sesetengah pihak yang menggunakan nama serta gambarnya tanpa kebenaran bagi mempromosikan produk kecantikan di laman sosial.

Tegas Nourul atau nama sebenarnya Noorul Huda Abdul Wahab, 41, perbuatan itu disifatkan sebagai pencabulan haknya dan beberapa rakan selebriti lain yang turut menjadi mangsa. Nourul meluahkan rasa kesal itu menerusi laman instagram miliknya pada Ahad. Selain itu, Nourul berkata dia tidak mahu memberi muka kepada mana-mana individu yang menggunakan imejnya bagi melariskan produk mereka.

Susulan itu, Nourul menerusi Facebook miliknya turut menyeru kepada beberapa selebriti lain seperti Zizie Izete, Vanida Imran, Fasha Sanda dan Erra Fazira sekiranya mahu mengambil tindakan undang-undang sebagai pengajaran buat usahawan berkenaan.

Terdahulu, sebuah jenama produk kecantikan menggunakan beberapa gambar selebriti tempatan sebagai rujukan bagi rona kulit krim foundation yang dijualnya. Gambar itu turut dikongsikan ke beberapa kumpulan di laman Facebook sehingga ia menjadi tular dan mendapat perhatian ramai.

www.myartis.com / Sumber & foto: mStar & Instagram Nourul Wahab Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKIT PARU-PARU - ANAK NAFI LATIFF BORGIBA MENINGGAL DUNIA

"Siapalah yang mencanang cerita ayahanda saya dah meninggal dunia.. Jenuh menjawab call.. Alhamdulillah, Beliau semakin sihat.. Da potong nama.. Ondaway balik rumah ni.

"Terima kasih pada semua staf, jururawat dan Doktor (wad 26) yang bersusah payah menjaga dan merawat.. Jasa mu dikenang.. Terima kasih di atas doa yang dipohon dan perhatian yang diberikan.. Alhamdulillah.. Terima kasih semua," demikian kata anak pelakon era 60-an, Latiff Borgiba, 77.

Untuk info, Latiff awalnya memang diserang sakit paru-paru dan dimasukkan ke hospital, namun keadaannya kemudian dilaporkan stabil. Beliau dimasukkan ke hospital selepas dipujuk anaknya untuk mendapatkan rawatan lanjut.

Keluar hospital - klik gambar untuk size besar

"Saya sakit di bahagian paru-paru. Ia bermula dengan batuk teruk sejak sekian lama," ujar pelakon itu dipetik sebagai berkata.

Bagi yang tidak tahu, Latiff adalah pelakon berbakat besar yang masih menerima tawaran berlakon hingga kini. Watak bintang yang dilahirkan di Bangkok, Thailand (berhijrah ke Kuala Lumpur pada tahun 1946) ini memang cukup berkesan dan terkenal dengan misai tebal sambil mata terjedil.

Latiff atau nama sebenarnya Abdul Latiff T K Gomu Kakah diberi nama Borgiba oleh pelakon dan pengarah terkenal zaman Allahyarham Tan Sri P.Ramlee iaitu Allahyarham S Kadarisman.

Keadaan Latiff beberapa hari lalu

Popular di era 60-an

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BILA USOP & ISTERI BAHASAKAN DIRI 'DADDY', 'MUMMY' TERIMA USIKAN RAKAN ARTIS & NETIZEN

"Terima kasih mummy kerana terima daddy seadanya.. Insyallah daddy akan jaga mummy sampai ke akhir hayat daddy dan daddy harap perkahwinan ni berkekalan sampai ke jannah... amin," itulah tulis penyanyi Usop Mentor menerusi laman Instagram miliknya dimana dia dan isterinya, Nur Fatihah Md Hashim berbahasakan diri mereka sebagai 'Daddy' dan 'Mummy'.

Baru dua hari mendirikan rumah tangga, panggilan pasangan pengantin baru itu menarik perhatian wargamaya. Menerusi laman sosial Instagram, Usop berkongsi sebuah video bersama Fatihah atau lebih mesra disapa sebagai Teha yang sedang mempromsikan sebuah produk.

Panggilan manja 'mummy' dan'daddy' itu mengundang pelbagai reaksi daripada rakan selebriti dan wargamaya yang rata-ratanya mengusik pengantin baru tersebut.

Klik untuk gambar besar

Dalam perkongsian itu juga, Usop atau nama sebenarnya Muhammad Saiful Naim Muhammad Noor, 25, meluahkan ucapan terima kasih buat Teha yang menerima dirinya dengan seadanya dan mengharapkan perkahwinan mereka berkekalan.

"Aiiii anak belum keluar dah mami dadi sopp?" tanya Shafiq Farhain. - "Ewahh dah mama daddy eh," kata Catriona Ross. - "Aiyoo mummy daddy teruihh hahaha," ujar seorang wargamaya.

"Auto mummy daddy. Nasib bukan mak hang pak hang. Selamat pengantin baru Ucop dan wife," komen seorang wargamaya. - "Mummy daddy bior benor Sop. Kemahen," kata seorang wargamaya.

"Amboi baru dua hari kawin dah jadi mommy daddy. Btw tahniah, semoga bahagia akhir hayat," tulis seorang wargamaya. - "Panggil baby la Sop baru pengantin baru," usik seorang wargamaya lagi.

Pada Jumaat lalu iaitu 4 Februari, Usop selamat bergelar suami pada Fatihah selepas dua tahun berkenalan dalam satu ajlis akad nikah itu diadakan secara tertutup di Kompleks Darul Hidayah, Permatang Tok Gelam, Pulau Pinang.

Manakala majlis resepsi bagi pihak perempuan akan berlangsung pada malam ini dan pihak lelaki pula akan diadakan pada 13 Februari 2022 di Kulim Kedah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHIMA: 'BABY' TERBARU KRU MUSIC

Baby Shima, mungkin nama yang agak asing bagi penggemar muzik tanahair. Berbekalkan pakej yang serba lengkap untuk bergelar seorang artis, serta mendapat sentuhan magis komposer ternama Edry Abdul Halim. Baby Shima dilihat mampu berdiri sebaris dengan bintang-bintang baru yang sedia ada dipasaran sekarang.

Memegang gelaran sebagai Juara Bintang Idola Berita Harian 2010 sekaligus menjadikan ini sebagai tiket untuk beliau menyinar di dalam industri muzik tanahair. Permata seni yang berusia 19 tahun ini pada awalnya sekadar mencuba nasib tanpa menyedari bahawa bakat dan personaliti semula jadi yang dimiliki beliau kini membawa dirinya ke peringkat yang lebih tinggi.

Klik untuk imej besar...

Baby Shima kini bernaung di bawah bendera KRU Music Sdn. Bhd serta perjalanan karier hariannya diuruskan oleh syarikat milik penyanyi terkenal Adam AF, iaitu AiCO Empire Group.

'Tak Sabar' lagu berkonsep 'happy & catchy' ini sudah mula di putarkan di stesen radio tempatan sejak awal Februari 2012. Konsep ini juga selari dengan penampilan kulit album serta persembahan Baby Shima sendiri. Persediaan single album ini mengambil masa hampir dua bulan untuk siap sepenuhnya.

Beberapa siri promosi sudah pun dijalankan sebelum ini antaranya Baby Shima merupakan artis residen untuk semua acara anjuran akhbar Berita Harian, antaranya siri Jelajah Anugerah Bintang Popular Berita Harian 2012. Malah beliau juga pernah mendapat peluang keemasan beraksi di atas pentas Anugerah Bintang Popular pada tahun 2010.

Perancangan awal telah di lakukan untuk penggambaran klip video lagu ini yang bakal di jalankan pada bulan Mei 2012. Dengan mengekalkan konsep lagu dan kulit album, klip video 'Tak Sabar' ini bakal menjanjikan sesuatu yang istimewa dimana Baby Shima bakal tampil menari di dalam klip video terbabit. Nantikan tayangan eksklusif klip video ini di stesen TV tempatan tidak lama lagi.

Artikel ini disediakan oleh KRU MUSIC


AL-FATIHAH - PENYANYI 80-AN, AZMAN IDRIS KEMBALI KE RAHMATULLAH

Pada jam 2.15 pagi, hari ini, penyanyi era 1980-an, Azman Idris, 61, yang menghidap barah prostat tahap empat sejak 2017 dan penyakit buah pinggang kronik, telah disahkan meninggal dunia di rumahnya.

Berita pemergian itu disahkan oleh penyanyi Afee U-topia dan adik Allahyarham, Shah Amirudin Idris serta beberapa penggiat seni lain menerusi Facebook.

Kesihatan penyanyi lagu 'Zuraidah' ini mula merosot selepas menjalani pembedahan kecil memasang semula tiub di bahagian pinggangnya yang tertanggal di Hospital Kuala Lumpur (HKL) pada 21 Jun lalu.

Isterinya, Madinah Abu Bakar berkata, keadaan Allahyarham Azman terlalu lemah sehingga sukar bercakap dan tidak mampu menelan makanan dan minuman yang disuap.

Ia berbeza ketika dimasukkan ke HKL pada 17 Jun di mana Allahyarham suaminya masih bertenaga, mampu makan dan bercakap seperti biasa.

Kesihatannya semakin merosot sejak lima bulan lalu menyebabkan dia hanya terbaring sekaligus menyebabkan proses kimoterapi dan dialisis tidak dapat dijalankan untuk merawat kedua-dua penyakitnya itu.

Sebaliknya, doktor hanya memberi ubat penahan sakit serta ubat-ubatan lain di samping menjalani pemantauan dari rumah dengan bantuan sebuah NGO, Kasih Hospice Care.

Allahyarham Azman dikurniakan enam anak hasil perkahwinan dengan Madinah. Arwah juga turut mempunyai seorang anak daripada perkahwinan terdahulu.

Sepanjang kariernya, Allahyarham Azman menghasilkan tiga album solo iaitu Zuraidah, Dilamun Rindu dan Kembali serta album Akan Ku Bahagiakan Hidupmu bersama Kumpulan Angka (Digital).

Bagaimanapun satu-satunya lagu menjulang nama Allahyarham Azman adalah 'Zuraidah' yang pernah bersaing dengan lagu Rindu Bayangan (Carefree) mengungguli rancangan carta lagu popular di Radio Televisyen Malaysia (RTM).

Jenazah Allahyarham akan dikebumikan di Tanah Perkuburan Sri Bangkong, Jalan Kuching, hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ORANG LAIN BUKA TUDUNG - UQASHA TAK MAHU DIRINYA DIKAITKAN

"Kesalahan orang lain, mengapa ingin kaitkan saya? Bagi saya, itu urusan dia dan tiada kena mengena dengan saya pun sebenarnya. Kita bersangka baik sahaja. Kalau benar belum bersedia, mengapa kita perlu memaksa.

"Doakan sahaja semoga semuanya baik sahaja dan urusannya dipermudahkan," kata pelakon jelita Uqasha Senrose memohon agar tidak dikaitkan dengan tindakan pelakon Emma Maembong yang kini tidak lagi bertudung dan perkara tersebut adalah mengarut apabila dirinya dikaitkan atas keputusan hidup orang lain.

Disapa pertanyaan apabila terdapat segelintir pihak menyalahkan dirinya sebagai artis yang memulakan trend tidak bertudung, Uqasha atau nama sebenarnya, Nik Zaris Uqasha Nik Sen menyangkal perkara tersebut.

"Saya tidak tahu ingin jawab apa. Bagi saya, pilihan hidup orang lain. Jangan heret atau kaitkan dengan saya kalau orang lain tidak bertudung.

Klik untuk gambar besar

"Tiada kena mengena dengan saya langsung. Sampai sekarang, orang akan tetap bercakap tentang kita. Tidak mahulah kalau pakai tudung namun perbuatan kita tidak melambangkan imej suci Islam itu.

"Doakan sahaja yang baik-baik. Emma seorang yang kuat dan saya yakin dia mampu menghadapi ujian ini. Setiap manusia dihujani ujian yang berlainan," ujar pelakon drama 'Tundukkan Playboy' itu lagi.

Sebelum ini, pelakon filem Hantu Kak Limah itu telah mengambil keputusan untuk membuka tudung pada Ogos 2016 selepas tiga tahun berhijab.

www.myartis.com / Sumber & foto: Kosmo & Instagram Uqasha Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP CINTA: FATTAH AMIN NAFI AZRINAZ KEKASIHNYA

Sebelum ada gosip yang mengatakan yang pelakon Fattah Amin dan bekas personaliti TV3 iaitu Azrinaz Mazhar Hakim kini sedang menjalinkan hubungan cinta. Gosip tersebut dikuatkan lagi apabila Azrinaz ada memuatnaik gambar mereka bersama.

Menyedari kontroversi yang bertiup kencang, Fattah Amin tampil menyangkal dakwaan kononnya dia kini berkawan rapat dengan Azrinaz yang pernah isteri kepada seorang kenamaan pada suatu ketika dahulu.

Klik untuk gambar besar

Fattah sebaliknya menjelaskan isu dia dikaitkan dengan Azrinaz adalah satu fitnah yang tidak pernah berlaku seperti mana diperkatakan.

"Ia merupakan satu fitnah sehingga tersebar di laman sosial. Saya terpanggil membuat kenyataan ini kerana ia tidak benar. Saya cuba berdiam diri dan bertenang tetapi nampaknya cerita tidak berasas ini semakin berleluasa dan saya terpanggil untuk membetulkan keadaan”

"Saya mohon jasa baik semua pihak supaya tidak memanjangkan perkara yang tidak berasas sehingga fitnah. Azrinaz datang bersama kawan-kawannya dan yang lain juga memuatnaik gambar saya bersama mereka, persoalannya kenapa ada isu dan terhadap saya dan dia.

"Ini adalah benda biasa yang peminat-peminat saya sering lakukan sebelum ini dan mungkin kerana Azrinaz adalah selebriti dan itu yang dijadikan bahan bualan sehingga jadi fitnah," jelasnya.

Sementara itu, Azrinaz dalam masa yang sama merasakan dakwaan yang dilemparkan adalah mengarut selain terkejut kerana pertemuan itu adalah yang kali pertama buat mereka. Malah beliau juga tidak menyangka gambar berduaan yang dimuatnaik boleh mencetuskan spekulasi besar.

Apapun sekarang segalanya sudah terjawab, mereka hanya berkawan saja.

Sumber: mStar

Foto: Fattah Amin IG & Azrinaz Mazhar Hakim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LUFYA BAWA ANAK JUMPA BEKAS SUAMI: "DADDY CIUM SAMPAI PENUH AIR LIUQ..."

"Daddy cium sampai penuh air liuq kat muka ya Haura. Alhamdulillah she's happy U deserve it baby. Ill do anything for u," demikianlah tulis penyanyi dan pelakon Lufya Omar yang mendedahkan anak perempuannya, Lana Haura berasa amat gembira saat dipertemukan dengan bapanya, Dr. Che Hafiz.

Jelas Lufya, sebagai ibu dia sanggup melakukan apa sahaja dan dia juga turut menyifatkan anaknya itu berhak mendapat kebahagiaan tersebut.

Video berdurasi hampir 40 saat tersebut dikongsikan oleh bekas peserta Akademi Fantasia (AF) musim ke-6 itu menerusi akaun Instagram miliknya.

Klik untuk gambar besar

Bersama entri berkenaan, Lufya turut menyertakan tanda pagar '#komenyangmurnisahaja', '#daddysgirl', '#hecomebackforhisdaughter' dan '#blessed'. Video yang meraih hampir 170,000 jumlah tontonan ini turut dihujani lebih 600 komen.

Meninjau di ruangan komen, rata-rata netizen turut menzahirkan rasa teruja saat melihat momen tersebut selain turut mendoakan yang terbaik buat Lufya sekeluarga.

Terdahulu, Lufya telah mendirikan rumah bersama, Dr Che Muhammad Hafiz pada tanggal 26 November 2016 dan dikurniakan seorang cahaya mata perempuan yang diberi nama Lana Haura, 2 tahun. Bagaimanapun, pasangan ini akhirnya bercerai pada 17 Jun lalu.

www.myartis.com / Sumber & foto: Media Hiburan & Instagram Lufya Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UYAINA LUAH RASA SESAL - SITI BAINUN: "RAMAI ORANG SOKONG SAYA... JADI, KENAPA NAK KENA FIKIR APA ORANG CAKAP"

Baru-baru ini, pelakon dan pengacara Uyaina Arshad ada meninggalkan komen meluahkan rasa sedih dan sesal apabila mengenang kembali momen temubual dalam program Wanita Hari Ini (WHI) siaran 30 Julai 2020 yang tular semula selepas sedutan dimuat naik pengguna TikTok.

"Sedih bila kenang balik 'moment' ini. Menyesal pun ada," demikian komen Uyaina yang mendapat sokongan dan kata-kata semangat daripada netizen.

"Awak cuma buat kerja awak. Jangan risau. Kita tak tahu benda nak jadi," tulis netizen membalas komen Uyaina.

Dalam video tersebut, Uyaina menemubual pengasas Rumah Bonda iaitu Siti Bainun Ahd Razali, yang hadir sebagai tetamu jemputan di episod yang membincangkan topik Berkorban Apa Saja. Antara soalan yang diajukan adalah bagaimana Bainun mengenepikan segala tohmahan yang dilemparkan kepadanya.

Klik untuk gambar besar

"Tetapi, untuk kekal istiqomah, kekal konsisten melakukan apa sahaja kebaikan yang kita lakukan sekarang ini sebab bisikan syaitan itu nyata. Tapi, bagaimana sebenarnya Bainun mengenepikan segala tohmahan, kata-kata negatif dan buruk yang dilemparkan kepada Bainun?

"Dan untuk memastikan yang anak-anak jagaan Bainun ini juga masyarakat yang mendapat kebaikan daripada perbuatan Bainun ini terus dapat dijaga?" katanya.

Bainun kemudiannya menjawab pertanyaan itu dan memaklumkan bahawa ramai yang menyokongnya. Ujarnya lagi, anak-anak jagaannya ketika itu adalah kekuatan buat dirinya

"Kalau ada tohmahan, mesti ada orang yang sokong. Ramai orang yang sokong saya, yang sokong apa yang saya buat. Jadi, kenapa saya nak kena fikir apa yang orang cakap. Kekuatan saya, anak-anak saya. Anak-anak saya yang OKU, setiap kali bangun pagi, senyum.

"Nak tidur, senyum. Takkanlah saya nak sedih. Pagi-pagi saya bangun, saya cari dia. Tidur dengan saya. Itu kekuatan saya pagi, petang, siang, malam. Kalau saya tak tengok muka dia, tak boleh," ujarnya.

Pada ketika itu, Bainun juga menjelaskan mengenai tiga anak-anak OKU di bawah jagaannya termasuklah remaja perempuan Sindrom Down, Bella yang disahkan sebagai mangsa dera: "Bella, Tulus, Jiwa. Bella saya baru ambil tiga minggu lepas," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SOAL CINTA SERAH PADA ZUL" - ZAHIRAH MACWILSON

Gambar berpegangan Zul Ariffin, 29, dan Zahirah Macwilson, 20, yang tersebar luas media sosial itu telah membuatkan ramai yang tertanya-tanya apakah status hubungan sebenar di antara mereka.

Bertanya mengenai status hubungan ini, Zahirah berkata soal cinta antara dia dan Zul hanya Zul sahaja yang boleh memberi jawapannya.

"Apa sahaja boleh berlaku. Tanyalah kepada Zul untuk mengetahui lebih lanjut. Asyik saya sahaja yang ditanya tentang isu ini. Saya memang tidak akan komen perihal peribadi. Kalau boleh tidak mahu kongsi apa-apa cerita tentang cinta.

Gambar Zul & Zahirah berpegangan tangan

"Apabila cerita ini keluar, saya anggap biasa sahaja. Ia perkara kecil dan saya perlu menghadapinya. Apa lagi boleh saya buat?" ujar Zahirah dipetik sebagai berkata.

Sebelum ini Zahirah pernah menyatakan bahawa dia dan juga Zul hanyalah kawan rapat dan menjelaskan bahawa dia selesa bersama dengan Zul.

Pastinya ramai peminat tertanya-tanya apakah jawapan daripada Zul nanti lebih-lebih lagi ada yang turut bersimpati dengan kekasih Zul, Gayatri Su-Lin Pillai jika benar Zahirah dan juga Zul menjalin cinta.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAKINAH BERANG ANAK DIKAITKAN: "OK NI SAMAN.. PAKAI FAKE ACC PUN KITA AKAN CARI"

Pelakon Sharifah Sakinah dan Zarina Anjoulie baru-baru ini sudah saling memohon maaf antara satu sama lain. Permohonan maaf Sakinah dibuat pada satu entri di Instagram, manakala Zarina atau Anju turut berbuat perkara yang sama di Instagramnya. Namun begitu, masih ada netizen yang tidak puas hati.

Walaupun masih lagi dikecam netizen di ruangan komen, Sakinah tidak membalas balik hinggalah pada satu entri gambar bersama anaknya. Pengguna akaun yang menggunakan akaun palsu bernama @huntingmunafiqbelike meninggalkan satu komen yang cukup kejam: "Kesian anak tu dibesarkan munafiq yang berketurunan Nabi Muhammad. Extra Malang," tulis akaun palsu tersebut.

Sakinah yang sebelum ini hanya berdiam diri apabila dikecam telah membalas balik komen tersebut: "Ok ni saman. Pakai fake acc pun kita akan cari," tulis Sakinah yang agak terkesan apabila anaknya turut dikaitkan.

Sebelum ini pengikut-pengikut Sharifah Sakinah dan pengikut-pengikut Zarina Anjoulie berperang dengan meninggalkan kecaman-kecaman di ruangan komen, namun Sakinah menerima kecaman yang sangat teruk.

Klik untuk gambar besar

www.myartis.com / Sumber & foto: Astro Gempak & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - WAJAH TERBARU YUSUF ISKANDAR

"Encemm nya anak daddy," demikian kata Hairul Azreen mengenai wajah terbaru anak lelaki, Yusuf Iskandar yang kini botak.

Alahai... memang tak tahan bila melihat aksi anak kesayangan Hairul dan Hanis Zalikha ni. Pandai Yusuf bergaya dan buat muka.

Jom lihat!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


FAIZAL ISMAIL TIMANG ANAK BARU 11-11-11..?

Mungkinkah tarikh keramat 11 November 2011 atau lebih cantiknya 11.11.11 menjadi satu detik indah buat penyampai radio HotFM Faizal Ismail atau lebih dikenali sebagai FBI? Ini kerana, tarikh tersebut merupakan tarikh jangkaan isterinya melahirkan anak mereka.

"Salam semua... InsyaAllah kalau tak ada aral, isteri saya dijangka melahirkan anak ketiga kami pada 11.11.11... sekarang ni tengah standby je. Harap anda semua dapat mendoakan yang terbaik buat kami. Terima kasih diucapkan.. doa kami untuk kalian juga... Amin," ujarnya melalui facebook.

Faizal ketika turut serta dalam ibadah korban Aidiladha...
Klik untuk imej besar...

Doa kita moga kali ini semuanya selamat buat Faizal dan kelahiran anak itu nanti bakal mengubat kesedihan lampau.

Untuk info, pada 29 April 2008, anak Faizal bernama Adam Haikal Iman yang baru berusia 12 hari telah meninggal dunia di Hospital Tawakkal, Kuala Lumpur pada jam 5.30 pagi akibat kegagalan jantung.

Menurut Faizal, semasa kelahiran Adam, anaknya mengalami demam kuning dan berada di Hospital Sungai Buloh selama 6 hari. Adam kemudiannya telah dimasukkan semula ke hospital selama 3 hari apabila demamnya masih belum reda.

Adam sembuh selepas itu, namun begitu doktor menerangkan degupan jantung Adam tidak normal dan perlu dihantar ke pakar. Namun Allah lebih sayangkan Adam dan anak itu kemudiannya meninggal dunia.


"SAYA DOAKAN MAWAR JUMPA SUAMI TERBAIK & BEGITU SAYA" - FIZO OMAR

"Saya lalui pelbagai ujian dalam kehidupan dan rumah tangga, jadi saya doakan agar apa pun yang jadi antara saya dan Mawar biarlah anak kami iaitu Maryam jadi anak solehah dan bakal membimbing tangan ibu dan ayahnya ke syurga akhirat kelak.

"Saya juga doakan juga semoga Mawar jumpa suami terbaik dan begitu juga dgn saya, mungkin kami akan pasangan lain selepas ini namun saya amat berharap agar silaturahim sebagai ibu bapa Maryam berkekalan sehingga akhir hayat," demikian kata pelakon, pengacara dan usahawan Fizo Omar.

Baru saja pulang dari menunaikan ibadah haji, Fizo memberitahu ianya pengalaman yang memberikan seribu satu makna kepada dirinya dan kehidupannya kini lebih tenang. Berkongsikan doanya ketika di Tanah Suci, dia meminta agar diberikan kebahagian serta hubungannya dengan bekas isteri, Mawar Abdul Karim kekal baik meskipun tidak lagi bergelar suami isteri.

Dalam pada itu, Fizo juga turut mendoakan semoga dia dan Mawar ditemukan dengan pasangan terbaik dan hubungan mereka sebagai ibu bapa Maryam akan kekal sampai bila-bila. Untuk makluman, Fizo dan Mawar mendirikan rumah tangga pada 2013 namun bercerai pada Julai lalu. Hasil perkahwinan mereka dikurniakan seorang cahaya mata perempuan, Wan Maryam kini berusia setahun.

Klik untuk gambar besar

www.myartis.com / Sumber & foto: mStar, Instagram Fizo Omar & Mawar Karim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH KENA TIPU - TAWIL MASIH MENANTI RUMAH PPR

Tuah ayam nampak di kaki, tuah manusia tak siapa yang tahu!

Demikianlah halnya dengan pelakon veteran, Tawil, 68, yang masih menunggu rumah PPR meskipun menghidap sakit lutut, saraf dan darah rendah.

Meskipun begitu, namun dia tetap bersyukur kerana dapat mengisi Ramadan kali ini dengan melakukan solat Tarawih bersama isterinya, Azah Abdul Kahar, 67.

"Alhamdulillah, setakat ini Ramadan saya dapat disempurnakan tanpa sebarang masalah. Kalau ada pun, sakit-sakit lutut sewaktu naik turun tangga rumah sahaja. Jadi, tahun ini saya dan isteri melakukan solat Tarawih di rumah memandangkan kita tak dapat keluar seperti biasa," ujar Tawil atau nama sebenarnya Abu Bakar Ahmad dipetik sebagai berkata.

Untuk info, dia yang pernah popular menerusi filem Prebet Lapok itu juga mengucapkan terima kasih kepada pelbagai pihak dan masyarakat yang sudi membantu memberikan sumbangan barangan keperluan kepadanya.

"Saya mengambil peluang ini untuk mengucapkan terima kasih kepada beberapa pihak yang menyumbangkan barangan keperluan antaranya, Lembaga Zakat Selangor, Persatuan Seniman Malaysia (Seniman) dan beberapa yayasan artis lain serta masyarakat sekitar Serendah, Selangor yang sentiasa mengambil berat," katanya yang masih rasa hiba menantikan keputusan permohonannya untuk menetap di Projek Perumahan Rakyat (PPR).

Klik untuk gambar besar

Bukan mengada, tapi ia bagi mengurangkan bebannya yang perlu menjelaskan sewa rumah sebanyak RM500 setiap bulan.

"Saya sudah buat permohonan sejak November tahun lalu dan sehingga kini, masih lagi menantikan keputusan sama ada permohonan saya diluluskan atau tidak. Sekiranya lulus, sedikit sebanyak ia dapat meringankan beban saya memandangkan sewa rumah sekarang agak tinggi.

"Sebelum ini, saya pernah ada rumah, tapi semuanya lesap selepas saya menjadi mangsa sindiket penipuan pelaburan dan sehingga kini terpaksa menyewa.

"Kalau dapat bantuan rumah PPR, saya masih lagi akan membayar sewa tetapi dengan lebih rendah bersesuaian dengan kemampuan saya," tambahnya. - HM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONSERT BLACKPINK: BILA DSV TURUN TANGGA, 8000 PENONTON BERSORAK

"Bila pink bertemu queen pink haha… Demi anakku @cikb_havoc66. Saya terjebak g tengok konsert. Siapa pergi tengok concert #blackpinkinmalaysia tadi? Tengok tak apa yang berlaku? QUEEN PINK bertemu BLACKPINK.

"Siapa lagi famous? Haha," demikian tulis jutawan kosmetik yag juga bergelar penyanyi, Datuk Seri Vida (DSV) yang memuatnaik video dimana dirinya menjadi tumpuan apabila hadir ke konsert hari kedua kumpulan K-Pop popular, Blackpink yang berlangsung di Stadium Malawati, Shah Alam pada Ahad.

Malah DSV yang hadir dengan memakai pakaian kasual dan sedang menuruni tangga sambil melambaikan tangannya itu disambut dengan sorakan 8000 penonton yang hadir.

Klik untuk gambar besar

Tidak cukup dengan itu, ada juga penonton yang berada berdekatan dengan DSV juga tidak melepaskan peluang merakamkan momen epik tersebut.

Melihat pada ruangan komen, rata-ratanya memuji DSV yang sanggup turun padang demi anak perempuan kesayangannya, Cik B yang meminati BLACKPINK. Tidak kurang juga ada yang mengusik DSV dan melabelkan tahap popularitinya hampir menyamai kumpulan tersebut.

Terdahulu, Blackpink telah mengadakan konsert selama dua hari di Kuala Lumpur pada 23 dan 24 March lalu bertempat di Stadium Malawati, Shah Alam.

www.myartis.com / Sumber, foto & video: Astro Gempak & Instagram Datuk Seri Vida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA HANYA NAK SIHAT, CAKAPLAH APA..." - MAN TAK KISAH DIKATA BERTAMBAH BURUK & 'HAGGARD'

Pelawak Man Raja Lawak berdepan tohmahan warganet mengenai rupanya yang kelihatan menggeleber (haggard), selepas dirinya berjaya menurunkan berat badannya sebanyak 30kg.

Man berkata, jika dahulu ketika berbadan gempal dia dihina kerana hodoh namun tidak menyangka apabila berat menurun timbul pula kejian lain.

"Saya sedar diri memang bukan dilahirkan kacak macam hero Hollywood atau Bollywood. Apatah lagi seperti bintang popular di negara kita. Wajah saya memang tahap biasa saja. Orang kampunglah katakan.

"Ada yang cakap muka saya bertambah buruk dan 'haggard' apabila berjaya menurunkan berat badan. Saya tak boleh ubah kejadian Tuhan. Saya terima diri seadanya.

"Tapi saya bangga akhirnya berjaya kurus dengan bantuan Cococurv. Tapi soal fizikal itu sangat subjektif. Buruk di mata orang itu, tak semestinya buruk di mata lain," katanya merendah diri.

Selain itu ada juga dakwaan mengatakan Man bertemu doktor untuk menjalani prosedur pembedahan bariatrik atau potong usus sebagai fitnah.

"Kalau ada yang cakap saya jumpa doktor untuk potong usus atau pembedahan apa apa sekalipun, percayalah saya nak keluar rumah pun tak boleh sebab Perintah Kawalan Pergerakan Diperketatkan dikuatkuasakan.

"Tak baik fitnah cakap saya jumpa doktor. Memang taklah, melainkan doktor tu jiran sebelah rumah dan boleh buat pembedahan kat rumah dia je.

"Tapi tu lah, kalau asyik fikir cakap orang, sampai ke sudah kita akan terus berada di takuk lama. Jadi saya ambil pendekatan tak ambil peduli. Memujuk hati, saya anggap mereka dengki dan cemburu dengan apa saya berjaya lakukan.

Klik untuk gambar besar

"Lepas itu akan terpacul soalan atau pandangan apabila gemuk dan tiba tiba kurus serta nampak sakit. Kalau kurus bertukar jadi gemuk mungkin orang fikir kita bahagia.

"Tapi apa yang merisaukan saya apabila berat badan naik dan boleh mendatangkan penyakit. Mati sekarang pun tak kira usia. Di usia sekarang, 43 tahun... saya hanya nak sihat. Cakaplah apa mereka nak cakap. Janji saya sihat," jelasnya.

Bagaimanapun kata Man, dia berharap akan terus memberi inspirasi kepada mereka di luar sana yang masih bergelut nak turunkan lemak di badan.

"Saya sendiri tak menyangka boleh turun berat badan. Dulu saya rasa semua ini mustahil. Namun tak ada yang mustahil dengan Cococurv. Ia memang produk hebat dan berkesan. Ramai testimoni berjaya membuktikan keberkesanannya.

"Betul bukan mudah nak kurus. Pasti ada liku yang bertandang. Semua itu cabaran yang mematangkan. Tetapi sekali kita dapat dan berjaya di atas apa diusahakan, itulah nikmat hidup yang tak boleh ditukar ganti atau dibayar dengan wang ringgit sekalipun.

"Saya sekarang lebih selesa dan yakin diri. Nak pakai apa jenis gaya pun sudah boleh. Alhamdulillah tawaran berlakon dan kerja melawak pun tak putus. Saya selama ini pun orang kenal kerana bakat, rupa itu bonus yang jatuh di tangga kedua," ujarnya.

Man dalam tempoh tiga bulan sejak Februari hingga Mac lalu berjaya mendapatkan berat dari 98 kilogram menjadi 68 kilogram.

"Kalau kita letakkan niat, fokus dan semangat nak kurus, memang tiada yang mustahil. Saya mula minum Cococurv sejak Februari iaitu sebelum Perintah Kawalan Pergerakan lagi.

"Sampai sekarang saya terus istiqomah dalam hal ini. Saiz baju saya kini M dan dulu 2XL. Ukur lilit pinggang pun daripada 39 sentimeter jadi 30 sentimeter," tuturnya.

www.myartis.com / Sumber & foto: Astro Gempak & Instagram Man Raja Lawak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BILA MASA SAYA ADA PENYAKIT BIPOLAR ATAU KECELARUAN PERSONALITI" - PUTERI BALQIS

Pelakon remaja, Puteri Balqis yang kini sudah mencecah usia 15 tahun itu memberitahu, ramai yang salah sangka sehingga ada yang menuduhnya mempunyai masalah bipolar dan kecelaruan personaliti.

"Mereka salah tafsir dengan keadaan saya. Bila masa saya ada penyakit bipolar atau kecelaruan personaliti. Saya jadi begitu kerana rentak sekeliling. Saya perlu menjadi seorang yang matang kerana tidak mahu diri dipijak-pijak. Tetapi, dalam kehidupan seharian, saya menjadi masih individu yang sesuai dengan usia saya," katanya.

Apabila maruah ibunya dipijak-pijak, Balqis tidak hanya berdiam diri dan berkata sebagai anak sudah tentu dia yang akan pertahankan permaisuri hatinya itu.

"Apabila ibu dikecam dan dituduh penagih, sudah tentu saya perlu pertahankannya. Saya anaknya, tak mungkin saya hanya mampu memandangnya. Apabila bersikap lantang menyebabkan saya dilabelkan suka memberontak. Jujurnya, saya tidak begitu gemar dengan gelaran ini, tetapi apabila difikirkan semula, biarlah...," ujarnya.

Klik untuk gambar besar

Dibesarkan tanpa kasih sayang ayah, Balqis mengakui tiada langsung rasa rindu terhadap bapanya yang sudah lima tahun meninggalkannya. Malah, dia juga tiada keinginan untuk bertemu dengan bapanya kerana baginya kini ibunya adalah bapanya.

"Sejak ayah menghilangkan diri, saya tiada keinginan langsung bertemu dengannya, jauh sekali mahu mengungkap perasaan rindu. Jujurnya, saya ingin menjauhkan diri daripada ayah. Antara kami memang tiada keserasian. Saya juga tidak memerlukan ayah. Ini kerana ibu adalah ayah saya," tuturnya.

Dua tahun lalu, hangat diperkatakan mengenai kehidupan Balqis dan ibunya, Norashikin Abdul Aziz yang hidup melarat pernah mendapat perhatian program Bersamamu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MEMOHON MAAF SECARA TERBUKA KEPADA AISHAH" - DSV

Dalam satu sidang akhbar khas sebentar tadi di kediamannya di Ipoh, Perak, jutawan kosmetik, Datuk Seri Vida (DSV) telah tampil memohon maaf kepada penyanyi Aishah. Datuk Vida membacakan permohonan maaf secara terbuka seperti yang termaktub dalam keputusan bersama ketika sesi mediasi yang berlangsung di Mahkamah Sesyen Sivil 11 Kuala Lumpur 1 Julai lalu.

"Saya Datuk Seri Vida memohon maaf secara terbuka kepada Wan Aishah Wan Arifin melalui representasi salah terhadap hadiah barang kemas tambahan Gegar Vaganza 4," kata Datuk Vida atau nama sebenarnya Hasmiza Othman, 46, dalam permohonan maaf itu.

Sebelum ini Aishah telah mengadakan sidang akhbar memaklumkan bahawa Vida akan membayar harga barang kemas yang dipilihnya berjumlah RM80,000 dan melakukan permohonan maaf secara terbuka terhadap dirinya sebelum atau pada 17 Julai ini. Kes ini susulan kemengangan Aishah dalam program realiti Gegar Vaganza 4 yang mendakwa Vida memberi hadiah kemenangan tempat pertamanya seutas gelang palsu dan kes ini telah berlarutan selama setahun.

Klik untuk gambar besar

www.myartis.com / Sumber & foto: Kosmo, Instagram Datuk Seri Vida & Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKAK SITI NURHALIZA, SAIDA SELAMAT BERNIKAH KALI KETIGA

"Alhamdulillah, selesai sudah majlis pernikahan kakak kesayangan saya @sitinorsaidatarudin bersama pasangannya. Doa adikmu agar bahagia hingga ke jannah.

"Terima kasih suamiku hadir bersama walaupun Subuh tadi dah keluar menyertai pertandingan kayuhan lasak MTB di Putrajaya. Love you darling," tulis penyanyi tersohor negara, Datuk Seri Siti Nurhaliza menerusi laman Instagram.

Kakak kepada Siti Nurhaliza iaitu Penyanyi Saida atau nama sebenarnya Siti Norsaida Tarudin menamatkan zaman janda selepas bernikah dengan lelaki pilihan hatinya pada Ahad.

Berdasarkan perkongsian Siti, Saida kelihatan anggun mengenakan gaun kembang berwarna putih manakala pasangannya segak memakai sut dwi warna hitam dan putih.

Klik untuk gambar besar

Tetamu yang hadir pada majlis itu turut dihiburkan dengan persembahan daripada anak saudaranya yang juga penyanyi cilik, Umairah.

Untuk makluman, ini merupakan perkahwinan ketiga Saida yang pernah muncul dengan single berjudul 'Sedalamnya Cinta' dan merupakan bekas peserta Akademi Fantasia musim keenam (AF6) itu.

Saida pernah mendirikan rumah tangga dengan suami pertama, Mohd Ghazali Yahya Zikri pada 14 Disember 1996, namun berpisah pada 7 Oktober 2011. Hasil perkahwinan itu, mereka dikurniakan empat cahaya mata iaitu Siti Nurunnyssa, Anas, Khalid dan Siti Nurul Mashitah.

Kemudian Saida berkahwin untuk kali kedua pada 2016 bersama ahli perniagaan, Hafiizh Che Mat, 41. Namun tidak dapat dipastikan tentang perceraian suami keduanya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 FOTO PRE WEDDING - AMBOI... MESRANYA LANA NODIN & DAVID MCKIENZIE!!

Gambar kemesraan Lana Nodin dan bakal suaminya, David Mckienzie @ Daud dalam sesi foto pre-wedding mereka.

Untuk info, Lana dan David akan melangsungkan majlis pernikahan mereka pada 15 Mei ini (Jumaat).

Gambar-gambar menarik ini telah dirakamkan oleh jurugambar rasmi mereka iaitu Pinographyofficial.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FESYEN MASYA MASYITAH KENA TEGUR LAGI

Nampaknya penyanyi Masya Masyitah, 22, tidak serik menerima kecaman apabila namanya sekali lagi menjadi bualan netizen berhubung fesyen terkini yang digayakan olehnya dimana ia dikatakan tidak sesuai untuk gadis berhijab.

Melihat pada foto yang dikongsikan Masya di laman Instagrm miliknya, dia tampil mengenakan pakaian berkonsepkan denim dengan seluar pendek yang dipadankan bersama legging putih sewaktu bercuti di Tokyo, Jepun baru-baru ini.

"Teruskan berjalan. Pergi melihat semua kehidupan di dunia. Belajar, berkembang dan teroka," tulisnya.

Menjengah ruangan komen, rata-rata netizen meluahkan rasa kurang senang melihat penampilan Masya dan tampil menegur penyanyi itu untuk mengenakan pakaian lebih sopan sesuai dengan imej bertudung.

Klik untuk gambar besar

"Cantik baju tu. Macam Kpop... tapi seluar tu balut aurat bukan tutup aurat. Harap baiki lagi penampilan." - "Rindu pakaian awak yang dulu. Tak mengapalah semoga terus istiqamah ya.

"Dah serupa macam tak pakai tudung sebab dengan skirt pendek dan legging ketat lagi. Awak tu berhijab dik. Baju dah elok longgar dan berlengan panjang tapi skirt tu yang tak elok," anatar komen-komen netizen.

Sebelum ini, Masya atau nama sebenarnya Siti Nurmasyitah Mohd Yusoff sering ditegur peminat gara-gara pemakaian yang dilihat kurang sesuai untuk muslimah.

Untuk info, Masya pernah menjadi juara program realiti kanak-kanak Ceria Popstar pada 2014 dan menyandang gelaran naib juara Bintang Kecil RTM pada 2011.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA HARI LAHIR KE-35 - ARIL KONGSI VIDEO UCAPAN ARWAH ABANG 10 TAHUN LALU

"Dah 10 tahun video ni tersimpan, terima kasih @pu3uraini sudi simpan video ni dalam labtop, ucapan ulangtahun saya yang ke 25 tahun yang di ucapkan oleh #Allahyarham #IzwanPilus 😂😂😂.

"Terima kasih Abang Wan, dengan ini secara rasmi semua org tau "nama gelaran" yang arwah paklong bagi kat aku En Lop! Hahaha. Terima Kasih semua atas ucapan ulangtahun saya yang ke 35 tahun, semoga anda semua dilindungi dan dirahmati Allah SWT. Amin!" tulis penyanyi penyanyi dan pengacara, Aril Pilus.

Bersempena dengan ulang tahun kelahirannya yang ke-35, Aril ada berkongsi video kenangannya bersama Allahyarham abangnya yang juga merupakan seorang penyanyi, Izwan Pilus.

Klik untuk gambar besar

Menurut Aril, video berdurasi 30 saat itu telah pun berusia hampir 10 tahun dan diambil sewaktu ulang tahun kelahirannya yang ke-25. Kenyataan tersebut dikongsikan oleh pengacara program CCTV itu menerusi akaun Instagram.

Melihat di ruangan komen, rata-rata netizen meluahkan rasa rindu terhadap arwah Izwan selain turut menitipkan ucapan selamat hari lahir buat bintang Akedemi Fantasia musim ke-7 itu.

Terdahulu, Izwan telah menghembuskan nafasnya yang terakhir pada tanggal 20 Januari 2012 akibat jangkitan kuman dalam darah.

www.myartis.com / Sumber & foto: Media Hiburan & Instagram Aril Pilus

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLEPAS HUKUMAN GANTUNG - YASIN SULAIMAN LUAH RASA SYUKUR

"Alhamdulillah, saya mengikut proses dan peruntukan undang-undang sedia ada dan saya amat bersyukur dengan keputusan ini. Tidak lupa juga ucapan terima kasih saya kepada rakan dan keluarga yang banyak memberikan sokongan, merekalah sumber kekuatan utama saya," demikianlah tutur Yasin Sulaiman.

Penyanyi nasyid dan komposer itu meluahkan meluahkan rasa bersyukur selepas dibebaskan atas tuduhan mengedar dadah berbahaya jenis ganja oleh Mahkamah Majistret Petaling Jaya, hari ini. Yasin dalam masa sama turut mengucapkan terima kasih kepada rakan-rakan serta orang ramai yang memberikan sokongan padanya.

Sementara itu, abang Yasin iaitu Zain Sulaiman berkata mereka sekeluarga bersyukur dengan keputusan meskipun adiknya tidak dapat beraya bersama pada Aidiladha nanti.

Klik untuk gambar besar

"Kami semua bersyukur dengan perkembangan kes ini, walaupun Aidiladha ini kami tidak dapat beraya dengannya, namun Alhamdulillah. Kami lega dengan perkembangan kes yang Yasin hadapi ini. Saya harap rakan-rakan, teman akan terus mendoakan untuk Yasin," katanya.

Mahkamah Majistret hari ini melepas tanpa membebaskan Yasin daripada tuduhan mengedar dadah berbahaya jenis ganja anggaran berat 214 gram, Mac lalu.

Bagaimanapun, dia dituduh atas kesalahan miliki dadah jenis kanabis seberat 193.7 gram dan dituduh mengikut Seksyen 39A (2) Akta Dadah Berbahaya 1952. Ia memperuntukkan hukuman penjara seumur hidup atau tidak kurang lima tahun penjara dan tidak kurang 10 sebatan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI WAJAH PENUH ISA - NETIZEN 'MELTING' LIHAT KECOMELAN ANAK LELAKI AKIM & STACY

Pejam celik pejam celik... anak lelaki kepada pasangan penyanyi Akim Ahmad dan Stacy Anam iaitu Isa kini sudah memasuki usia dua bulan.

Menerusi hantaran terbaharu di Instagram, Isa ketika itu dibawa oleh pasangan tersebut bagi mendapatkan suntikan bagi bayi. Pada perkongsian sama, dapat dilihat wajah Isa persis wajah kakaknya, Eshaal sewaktu bayi dengan memiliki bentuk mata yang begitu bulat.

Semenatara itu, diruangan balas milik pelantun lagu 'Mewangi' itu, rata-rata netizen cair melihat Isa dan memuji kecomelan wajah bayi itu.

Untuk makluman, Akim dan Stacy telah sah bergelar suami isteri pada Februari 2016. Hasil perkahwinan itu mereka dikurniakan seorang cahaya mata perempuan, Eshaal yang kini berusia lima tahun.

Pasangan itu turut memiliki seorang anak angkat yang mesra dipanggil Beyya yang kini berusia sembilan tahun. Manakala Isa pula, selamat dilahirkan pada 6 Ogos lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - SEKITAR BULAN MADU MARIA FARIDA

Gambar bulan madu Maria Farida, 45, dan Datuk Rahman baru-baru ini selepas mereka berkahwin secara  tertutup pada November tahun lalu.

Bagaimanapun, tidak diketahui di manakah destinasi bulan madu mereka itu yang berlatar belakangkan laut biru.

>

Meskipun teruk dihentam di laman sosial apabila Maria didakwa sebagai perampas, namun Maria kelihatan bahagia bertemu jodoh keduanya itu. Apa-apapun, bukankah Jodoh pertemuan dan ajal maut semua itu ketentuan Allah SWT?

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 GAMBAR - ANAK KETIGA RABECCA NUR ISLAM

Secara terus-terang, pelakon Rabecca Nur Al Islam mengakui yang dia dan suaminya Datuk Nor Azam suka mempunyai keluarga besar. Bermakna bukan tiga anak sahaja, tetapi mereka kemungkinan mengidamkan seramai satu pasukan bolasepak.

Rabecca berkata demikian kepada media selepas selamat melahirkan anak ketiganya seberat 3.74 kilogram di Hospital Gleanegles, Ampang, Selangor pada hari Jumaat kira-kira pukul 9.35 pagi. Mereka sebelum ini mempunyai dua anak lain iaitu Nor Adam Daniel, 5 dan Nor Anggun Raveira, 10 bulan.


ADMAD IDHAM SERIK DENGAN ASTRO?

Industri perfileman negara akan rosak dengan mudah gara-gara keghairahan stesyen TV berbayar seperti Astro menyiarkan filem-filem terkini melalui saluran Astro First.

Demikian dinyatakan oleh Ahmad Idham berdasarkan dua buah filemnya iaitu Hantu Bonceng dan Senjakala yang telah pun disiarkan di Astro First. Katanya, nilai eksklusif sesebuah filem akan terus merudum selain bilangan penonton di panggung wayang akan berkurangan.

"Saya percaya setiap stesen televisyen mempunyai matlamat masing-masing dalam memuaskan hati penonton mereka.

"Tetapi berdasarkan pandangan saya, industri filem tempatan akan hancur kerana pada masa akan datang masyarakat tidak akan berminat untuk menonton wayang kerana selepas dua minggu tayangannya di panggung, ia dengan mudah boleh didapati menerusi Astro First.

"Bukan itu sahaja, industri cetak rompak juga semakin ligat merakam filem-filem yang disiarkan itu dengan mudah. Sebab itu kita dapati karya-karya tempatan dengan cepat berada di laman Youtube," ujarnya dipetik sebagai berkata di majlis menandatangani perjanjian persefahaman (MOU) antara stesen televisyen TV3 dan syarikatnya, Excellent Pictures di Hotel One World, Damansara Utama, Selangor.

Sehubungan itu, Ahmad Idham lebih suka mengambil langkah untuk kembali ke 'konsep lama' di mana filem-filem terbitannya hanya boleh disiarkan di stesen televisyen selepas beberapa bulan tamat tayangan di panggung.

Dan selepas membuat perbincangan bersama, Excellent Pictures akan bertindak sebagai pembekal eksklusif kesemua filem terbitan produksi tersebut untuk TV3 selama dua tahun.

"Dalam kolaborasi ini kami membuat perjanjian situasi menang-menang di mana pihak TV3 hanya akan menayangkan filem-filem terbitan Excellent Pictures selepas beberapa bulan tayangannya tamat di panggung.

"Dan jangka masanya tidak tentu sama ada siarannya akan dikeluarkan lebih awal atau ketika di musim-musim perayaan tertentu.

"Dengan cara ini, sekurang-kurangnya penonton di panggung tidak akan berasa rugi selain filem-filem tempatan kita akan menjadi lebih eksklusif," ujarnya.

Antara filem-filem yang bakal disiarkan di TV3 ialah Jangan Pandang-Pandang, Gerimis Mengundang, Mail Lambung dan Cinta Atas Tar.

Sementara itu, menurut Ketua Pegawai Operasi, rangkaian televisyen, Media Prima Berhad, Ahmad Izham Omar berkata, produksi Excellent Pictures menjadi pilihan pihaknya selepas melihat kejayaan filem dan drama terbitan syarikat tersebut yang berjaya menarik perhatian pelbagai golongan penonton.

"Sebelum ini kami pernah bekerjasama dan sememangnya sudah ada keserasian memahami cara kerja masing-masing.

"Menerusi kolaborasi ini, ia memudahkan kedua-dua belah pihak dalam memasarkan filem dan produk yang dihasilkan dengan lebih efektif.

"Dalam pada itu, pihak kami juga perlu peka dalam memberikan siaran yang terbaik buat penonton," katanya.

Info: Mstar


GAMBAR TANGKAP LAYAR APLIKASI BUALAN, BUKAN DITANGKAP MELALUI TELEFON BIMBIT - SAKSI

"Sekiranya gambar itu diambil daripada kamera telefon bimbit, laluan (dalam susunan fail telefon bimbit) akan berbeza, dan akan wujud satu folder bernama 'DCIM' (menempatkan gambar itu).

"Manakala dalam gambar (tangkap layar) ini folder berkenaan tidak wujud," kata Juruanalisis Kanan Audio Video Polis Diraja Malaysia (PDRM) Asisten Superintendan Latifah Abdul Aziz, 43, dalam pemeriksaan utama oleh Timbalan Pendakwa Raya Nor Azizah Mohamad di sini hari ini.

Saksi ketujuh perbicaraan kes pendakwah Ebit Irawan Ibrahim Lew atau Ebit Lew hari ini menyambung keterangan dengan memberitahu mahkamah bahawa satu gambar dalam telefon bimbit dianalisisnya adalah daripada tangkap layar sebuah aplikasi perbualan.

Tambahnya, hasil analisis itu juga mendapati gambar yang dipercayai berunsur seksual itu bukan diambil oleh kamera telefon bimbit berkenaan.

Beliau berkata, selain itu sistem telefon bimbit itu juga secara automatik menghasilkan satu nama fail untuk gambar berkenaan mengikut tarikh tangkap layar itu dibuat.

Latifah berkata, tarikh tangkap layar itu dilakukan boleh ditentukan, iaitu pada 7 Ogos 2021.

Nor Azizah: Jadi, maksudnya gambar itu mesti berada di dalam barang kes sebelum tarikh 7 Ogos 2021.

Latifah: Ya.

Majistret Nur Asyraf Zolhani kemudian menetapkan perbicaraan disambung pada 21 hingga 23 Jun depan.

Ustaz Ebit Lew, 37, berdepan 11 pertuduhan, antaranya mengaibkan kehormatan seorang wanita berumur 40-an dengan menghantar perkataan dan gambar lucah ke nombor telefon mangsa melalui aplikasi WhatsApp antara Mac dan Jun 2021.

Pertuduhan mengikut Seksyen 509 Kanun Keseksaan yang membawa hukuman maksimum penjara lima tahun atau denda atau kedua-duanya, jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::